Anak Beranak Kaki Mi Segera. Tapi Sebelum Tu, Baca Fakta Ni Agar Lebih Berpada-pada!

Tentunya ramai antara kita memang suka makan mi segera, dari usia kanak-kanak hingga dewasa sekali pun merasakan betapa enaknya makan mi segera. Apatah lagi murah harganya dan mudah pula untuk disediakan. Jadi bila-bila masa boleh sahaja menikmati mi segera untuk mengalas perut yang lapar.

Pun begitu, tahukah anda bahaya mi segera kalau dimakan selalu dek kerana mi segera tersebut mengandungi garam yang tinggi. Diharapkan selepas membaca artikel ini, kita sebagai ibu dapat mengawal pengambilan mi segera oleh anak-anak kita demi menjaga kesihatan mereka juga. Jom semak laporan yang dimaksudkan itu.

Lebih 98 peratus daripada 707 mi segera di pasaran memiliki kandungan garam yang tinggi, manakala bakinya pula mengandungi kandungan garam sederhana.

Itu hasil kajian bertajuk ‘Kandungan garam mi segera di Malaysia: Satu kajian keratan lintang’, membabitkan 707 produk mi segera pelbagai perisa, yang dijual di enam pasar raya dan rantaian peruncit, serta di laman sesawang produk berkenaan.

Kajian yang dilakukan oleh tujuh penyelidik dari Universiti Putra Malaysia (UPM), Universiti Malaya (UM) dan University of London itu mendapati tiada satu pun mi segera di pasaran Malaysia, boleh dikategorikan sebagai makanan rendah gram, sangat rendah garam atau bebas garam.

Kajian yang diterbitkan pada Mei lalu itu juga mendapati kira-kira 40 peratus atau lebih 250 produk mi segera yang dikaji, tidak mempamerkan kandungan garam atau nutrisi pada produk masing-masing.

“Purata kandungan garam dalam mi segera di Malaysia adalah sekitar 4.5 gram (g) per 100g, iaitu empat kali lebih tinggi daripada tahap makanan yang dikategorikan sebagai tinggi kandungan garam iaitu kurang 1.2g per 100g, seperti digariskan kerajaan.

“Memakan sebungkus mi segera hampir sama dengan kadar pengambilan garam harian yang disarankan Pertubuhan Kesihatan Sedunia (WHO), iaitu kurang 5g sehari.

“Lebih teruk, kandungan garam pada 10 peratus mi segera, melebihi saranan WHO itu, dengan mi segera yang memiliki kandungan tertinggi adalah dua kali ganda lebih tinggi daripada saranan WHO, iaitu 8.5g dalam satu sajian.

“Disebabkan kandungan garam tinggi serta populariti mi segera berdasarkan jualan tinggi setiap hari, pengurangan kandungan garam dalam mi segera akan memberi impak ketara dalam mengurangkan pengambilan garam harian oleh rakyat Malaysia,” kata kajian itu yang boleh diakses menerusi portal BMJ Open.

Ahad lalu, pelatih pakar bedah warga Malaysia di United Kingdom, Dr Nur Amalina Che Bakri berkongsi laporan kajian itu menerusi Twitter peribadinya.

Dr Nur Amalina yang turut memetik Menteri Kesihatan, Datuk Seri Dr Dzulkefly Ahmad, menggesa kerajaan bertindak segera mengatasi isu pengambilan garam tinggi dalam kalangan rakyat Malaysia.

“Malaysia Salt Action menyarankan pengurangan pengambilan garam kurang 6g sehari bagi rakyat Malaysia dewasa. Kadar garam tinggi dikaitkan dengan penyakit kardiovaskular dan tekanan darah tinggi.

“Saya sendiri sudah tidak memakan mi segera sejak lebih 10 tahun lalu,” katanya.

Jangan jadikan menu harian, amal diet sihat

Kandungan garam yang tinggi dalam mi segera tidak menghalang sebilangan besar rakyat Malaysia daripada terus menikmati makanan segera itu.

Biarpun tahu kesan buruk pengambilan garam berlebihan, mereka terus memakan produk berasaskan tepung gandum itu kerana ia mudah disediakan dan murah berbanding hidangan lain.

Pensyarah Jabatan Pemakanan dan Dietatik Fakulti Perubatan dan Sains Kesihatan UPM, Prof Madya Dr Norhaizan Mohd Esa, berkata umum tahu mengenai kandungan garam yang tinggi di dalam mi segera, tetapi hampir mustahil untuk berhenti daripada memakannya.

Katanya, sifat mi segera yang murah, sedap dan mudah disediakan menjadi tarikan utama masyarakat untuk menjadikannya sebagai menu harian, khususnya pelajar.

“Pelbagai kempen dan nasihat sudah diberikan kepada umum, tetapi ia tidak memberi kesan.

“Walaupun setakat ini belum ada kes kronik berhubung individu yang mengamalkannya, tetapi pengambilan garam yang tinggi akan mengakibatkan penyakit seperti darah tinggi, penyakit kardiovaskular dan penyakit buah pinggang.

“Galakan untuk makan mi segera ini lebih hebat dengan lantikan selebriti sebagai duta serta pengenalan pelbagai perisa baharu yang kelihatan menarik, selain cabaran untuk memakannya.

“Saya nasihatkan umum untuk kurangkan pengambilan mi segera itu kerana itu adalah sebaik-baiknya. Jika sukar, maka pelbagaikan ramuan nutrisi didalamnya seperti udang atau sayur,” katanya kepada BH ketika dihubungi semalam.

Sementara itu, Pensyarah Kanan di Fakulti Perubatan dan Sains Kesihatan Universiti Putra Malaysia (UPM), Dr Navin Kumar Devaraj, yang terbabit dalam kajian kandungan garam dalam mi segera di Malaysia itu, berharap orang ramai mengamalkan pemakanan yang sihat.

“Kajian ini hanya dijalankan sekali sahaja dan pada akhirnya kami mahu masyarakat mengamalkan diet yang sihat,” katanya ketika dihubungi.

Beliau berkata, berikutan kandungan garam yang tinggi, mi segera tidak seharusnya dijadikan hidangan setiap hari.

“Mi segera masih boleh diambil, tetapi jangan jadikan ia satu-satunya hidangan anda dalam sehari. Amalkan diet sihat,” katanya.


Begini Cara Nak Claims Insurans Kereta Kena Banjir.

Sana sini socmedia memaparkan kenderaan di masuki air akibat banjir. Hati mana yang tidak sedih melihat kenderaan rosak dan disaluti lumpur.

Bagi yang menhadapi situasi itu, ikuti panduan ini supaya mudah untuk claim insuran.

Macam mana nak claims insurans kereta masuk banjir?

Jika kenderaan anda ditenggelami banjir & ada ambil cover perils, ini langkah anda kena buat :

1. Jangan start enjin.

2. Ambil gambar, catat lokasi, masa dan tarikh kejadian banjir.

3. Bila banjir dah surut, jangan start enjin lagi tetapi terus call towing insurans untuk tow kereta ke balai polis untuk buat report.

4. Selepas siap buat report, boleh hantar ke mana2 workshop panel insurans untuk membuat claims.

Kalau renew dengan ejen, boleh call ejen terus ya.

Semoga banjir cepat surut dan hujan berhenti segera.

“Wahai bumi! Telanlah airmu dan wahai langit (hujan!) berhentilah.”


Rupanya Guna Bahan Ni Untuk Buat Laksa Sendiri. Lebih Jimat Dan Terjamin Kebersihan.

Kepada peminat laksa, sebenarnya boleh buat sendiri laksa di rumah.

Selain dapat menjimatkan kos, paling penting kita akan lebih puas hati apabila melakukan penyediaan sendiri yang pastinya terjamin kebersihan.

Jom lihat resipinya.

Cara buat laksa beras sendiri.

Resepi.

4 cawan tepug beras c teratai
3 sudu makan tepung ubi membukit
3 sudu mkn tpg gandum membukit
3 cawan air panas mendidih
Secubit garam

Cara penyediaan:
Letak tepung dalam bekas.
Larutkan garam dgn air panas. tuang sikit2 air panas ke tpg sambil kacau dgn senduk.
Kalau rasa keras tambah ckit² air panas.

Tekan-tekan doh dan kepal bg jd ketul. Masa kepal tangan sapu minyak.
Masukkan dlm acuan. Sy guna acuan maruku.

Panaskan kukusan trlbh dahulu. Bentukkan laksa buat sampai habis.
Terus kukus dlm 20 minit. Angkat n letak dlm air biasa dlm 5mnt. Buang air n tambah air baru.

Kacau laksa bg terlerai antara satu sama lain. Terus tapis. Blh mkn dgn segala jenis kuah laksa. Laksa utara, Laksa lemak kuah putih dan aksa kuah kari. Hrni kita buat laksa lemak kuah putih.


“Dah Besar Nanti Boleh Tolong Walid Dekat Kedai.” Ainul Mardhiah Kini Pandai Duduk & Suka Berjalan

Perkembangan terbaru, bidadari kecil kesayangan rakyat Malaysia, adik Ainul Mardhiah dilihat semakin sihat dan comel. Terbaru, Ainul dilihat sudah pandai duduk dan mulai dibawa berjalan keluar bersama ibu dan bapanya.

Bapanya, Ahmad Safiuddin sering berkongsi kisah anak sulungnya itu di samping memuat naik gambar terbaru Ainul di instagram. Terbaru, bapanya telah membuat posting gambar Ainul yang berada di kedai milik keluarga dalam keadaan duduk di kerusi.

Ainul datang kedai tengok walid buat kerja. Suka dia dapat jalan-jalan mama bawak. .

Ainul dah besar sikit nanti boleh tolong walid dekat kedai ye. .

P/s : Gambar ainul tengah tengok pelanggan mundar mandir.

Ainul sedang ralit memerhati pelanggan yang hadir ke kedainya sambil duduk diatas kerusi. Ahmad Safiuddin juga sempat berseloroh dengan mengatakan bahawa apabila besar nanti, Ainul bolehlah membantunya di kedai.

Bukan itu sahaja, Ainul juga sudah pandai mengangkat kepala untuk meminta didukung.

Rata-rata memuji kecomelan dan tahap kesihatan Ainul yang semakin baik.


Nak Cantik Dengan Minum Barli, Bukan Rebus Macam Tu Je. Tapi Gabungkan Dengan Dua Bahan Ni, Barulah Menjadi!

Buat penggemar minuman barli terutamanya ibu-ibu yang sedang mencari rahsia untuk penjagaan cantik mesti berasa gembira dengan perkongsian info ini. Apa tidaknya, andai sebelum ini minum barli sekadar kerana suka akan rasanya, namun kini boleh amalkan minum barli dengan dicampur beberapa bahan-bahan tertentu untuk mendapatkan manfaat dalam penjagaan kecantikan.

Nak tahu lanjut, ikuti perkongsian daripada Nurul Syazwani ini.

Hai semua.
Hari ni akak nak share resepi air barli viral.
Masa mula-mula jumpa resepi ni,akak excited sangat sebab tak sangka barli pun boleh mencantikkan kulit dan menguruskan badan kita. Murah kot modal dia. Nak minum hari-hari pun boleh.

Tapi nak cantik bukan setakat rebus barli tu je,kena ada kawan-kawan dia sekali. Takde semua bahan tu,tak wujud la air barli viral ya.

Air barli ni kalau kita minum secara konsisten, badan kita boleh kurus, kulit yang kusam pun boleh jadi berseri semula. Tambahan juga boleh anjalkan kulit secara semulajadi. Tak payah susah-susah nak pergi cucuk botox. Minum je air barli hari-hari. Jimat hehe.

Air Barli (Cantikkan kulit + kuruskan badan)

Bahan-bahan :
1/2 cawan barli
7 gelas air
1 batang kayu manis ceylon
Lemon
Madu (kalau nak manis)
**boleh guna sukatan sendiri ya.

Cara-cara :
1. Rebus barli + kayu manis selama 30-45 minit,sampai barli kembang.
2. Pastu dah boleh tutup api. Sebelum minum nanti perahkan lemon sedikit dan masukkan madu sedikit.

Siapa cakap nak sihat nak gebus kena guna modal besar.
Minum je air barli hari-hari. Korang akan lihat kulit korang glowing mowing


Nampak Kerja Orang Rumah Macam Senang. Lipat Baju, Basuh Pinggan, Urus Anak & Masak. Tapi Dia Punya Penat Kalah Orang Kerja Kontrak Yang Berjemur Bawah Matahari

Biarpun sudah lama berkahwin, namun ada cara untuk suami isteri menzahirkan kasih sayang antara satu sama lain tetap sama. Salah satunya adalah dengan keluar dating. Bahkan ini akan membuatkan hubungan semakin erat.

Namun, ada antara suami isteri menjadikan anak-anak alasan untuk tidak berbuat demikian. Jangan sesekali ingat tugas seorang suri rumah tangga ini senang. Apabila anda bergelar suri rumah, baru anda tahu bagaimana hidup ini boleh berubah 360 darjah!

Itu belum bab isteri bekerja dan dalam masa yang sama menguruskan rumah tangga. Justeru, di dalam sesebuah rumah tangga, suami dan isteri memainkan peranan masing-masing.

Memang tidak dinafikan, tanggungjawab suami lebih berat daripada isteri. Keluar mencari nafkah di luar, manakala isteri duduk di rumah menjaga anak dan rumah tangga. Apa salahnya luangkan sedikit masa untuk berdua bersama pasangan. Dating sambil ambil angin malam pun sudah memadai. Lihat betapa gembiranya hati si dia.

Ada anak bukan alasan tak boleh dating.

Malah bila ada anak lagi kena kerap keluar dating. Usah kesian kena tinggal anak tapi kesian pada diri sendiri sebab tak dapat enjoy masa berkualiti dengan pasangan sendiri.

Seminggu 5 hari bekerja. Waktu siang tak ada peluang langsung nak berjumpa. Malam pula sibuk melayan anak. Kadang tu baru nak borak anak datang kacau daun. Potong mood betul!

Hari minggu lagi la tak ada peluang nak berdua-duaan. Dah bersusun jadual tugas yang nak selesaikan. Belum masuk lagi janji dengan anak nak bawa dia jalan-jalan.

Sampai kita terlupa keperluan isteri kita kerana,

1 – Isteri perlukan cuti
Jadi pengurus rumah ni penat, stress dan penuh drama. Dapat keluar dating 2 jam macam dapat massage full body 2 kali tau. Sambil cuti sambil segarkan diri.

Tak perlu pun beli barang mewah, dapat sedut udara segar pun jadi untuk segar diri. Udara dalam shopping mall dengan udara dalam rumah jauh berbeza macam pipit dengan helang tau.

2 – Refresh Soul Tank
Nampak kerja orang rumah ni macam senang. Lipat baju, basuh pinggan, urus anak, masak nasi. Tapi dia punya penat mengalahkan orang kerja kontrak yang berjemur bawah matahari.

Walaupun nampak kerja rumah remeh tapi kerja tu sentiasa berjalan dan tak berkesudahan. Soul tank ( jiwa ) isteri kita sedikit demi sedikit kering. Fizikal kuat macam mana pun kalau jiwa kosong, senang-senang je boleh tumbang.

Jangan pelik kalau masa dating isteri asyik terlelap. Tu tanda jiwa dia kepenatan.

3 – Refill Emotional Tank
Bukan dompet je kena penuh, tangki emosi pun kena penuhkan juga. Kalau tangki emosi kering kontang alamatnya di rumah memang selalu jadi hulk la. Sedikit isu pun boleh jadi isu besar.

Keluar dating bukan suruh jadi mat jiwang nak kena bagi bunga romantik bagai. Cukup dapat teman dan beri perhatian sepenuhnya pada apa yang isteri nak luahkan pun dah cukup bersyukur.

4 – Review gameplan
Masa berdua-duaan ini sesuai sangat review gameplan keluarga. Mendidik anak ni sebenarnya satu peperangan. Kalau tak ada gameplan lambat laun mak ayah akan kalah dengan emosi, kalah dengan ekonomi dan kalah dengan anak sendiri.

Nak jadi mak ayah yang menang? Selain kena selalu upgrade ilmu, upgrade strategi dan tak selalu main hentam seromoh, kena juga selalu berbincang suami isteri.

5 – Nafkah Batin
Isteri kita bukan kahwin untuk jadi babysitter, tukang masak atau pembantu rumah sepenuh masa. Sebaliknya mereka kahwin dengan kita kerana mereka mahu di fahami, di hargai dan di sayangi oleh kita.

Jadi para suami, jangan tunggu isteri pelawa baru nak keluar dating sebaliknya anda la yang kena pelawa isteri keluar. Kalau isteri tak nak, paksa juga sebab ini tanggungjawab, nafkah batin hukumnya wajib.

Wallahu A’lam,


Nak Makan Buah Mandarin Dengan Banyak Ada Caranya Nak Elak Batuk, Ikuti Nasihat Pakar Kimia Ini.

Bila meraikan perayaan Tahun Baru Cina, tentunya buah mandarin akan memenuhi pasaran. Ia adalah amalan tradisi masyarakat cina meraiakan perayaan setiap tahun.

Bukan itu sahaja, buah ini menjadi cenderhati diberikan kepada rakan-rakan sekerja, jiran dan tetamu yang datang.

Namun, buah ini dikatakan jika dimakan dalam jumlah yang banyak boleh menjadi pencetus kepada masalah batuk.

Menurut pakar kimia, Dr Fatimah Salim tidak menafikan ia menjadi penyebab batuk, namun jika dimakan dengan cara yang betul ia tidak memudaratkan.

Merujuk kepada pertanyaan ahli MaMa mengenai benarkah memakan limau Mandarin boleh menyebabkan batuk dan apakah puncanya?

Jawapannya adalah YA, boleh.

Saya sudah pernah kongsikan dulu, namun tidak salah dikongsikan semula. Jom baca

Kulit limau Mandarin (juga sesetengah buah segar lain juga) mengandungi bahan kimia sulfur dioksida (SO2). Bahan kimia SO2 ini digunakan sebagai pengawet untuk mengekalkan kesegaran dan menghalang pertumbuhan kulat pada buah.

Sebenarnya dalam kuantiti yang sedikit, ianya tidak mendatangkan bahaya kerana badan kita boleh bertoleransi dan mampu untuk detox secara semulajadi. Sebab itu FDA membenarkan ianya sebagai pengawet pada makanan. Untuk sistem badan normal, ianya tidak akan terkumpul dalam badan ya. Tiada istilah, sikit-sikit lama-lama jadi bukit.

Selain daripada penggunaan pada limau Mandarin, bahan kimia pengawet SO2 juga digunakan dalam makanan (contoh buah kering seperti kismis, prune…) dan minuman (minuman berkarbonat dan beralkohol). Jika tidak, mudah saja buah kering ini ditumbuhi kulat dan tidak tahan lama.

Jika mahu membuang bahan pengawat ini, eloklah direndam seketika dan dibasuh beberapa kali dahulu buah limau Mandarin dengan air sebelum dimakan. Ini kerana bahan kimia SO2 mudah larut air membentuk bahan kimia asid sulfurik (yang cair).

Merendam seketika dengan air garam/ baking soda diikuti dengan bilasan air bukan saja boleh membuang pengawet, malah saki baki racun perosak (pesticide) yang terdapat pada sayur atau buah lain juga.

BAHAN AWET PADA BUAH

Adakah semua individu akan terkesan dengan SO2 sebagai pengawet ini?

Tidak. Hanya sesetengah individu sensitif kepada bahan kimia ini yang mana boleh menyebabkan gejala seperti sakit tekak dan batuk. Dan bagi mereka yang mempunyai penyakit asthma pula berpotensi berhadapan dengan masalah pernafasan yang kronik.

Untuk saya dan anak-anak, yang tidak mempunyai masalah kesihatan, kami kopek dan makan terus saja limau Mandarin ini. Tidak semestinya jika kita terkesan, orang lain terkesan sama. Maka, seperti yang saya selalu pesan, ambil tahu tahap kesihatan dan fahami badan sendiri.

Beringatlah…, jika badan sudah mula menunjukkan tindakbalas (gejala), maka sedarlah dan berhentilah. Ingat, apa-apa yang berlebihan boleh membawa mudarat!

Nota: Tahap toleransi ini boleh berubah dengan peningkatan usia. Maka tidak hairanlah jika dulu kita tiada masalah dengan pengawet SO2, kini boleh terkesan pula.

Sumber: Fatimah Salim


Ini Sebabnya Kenapa Zul Ariffin Mahu Ibu Ayah Bawa Anak Tonton Filem Tombirou. Kena Baca Ni!

Bak kata pepatah, air yang dicincang takkan putus, begitu juga dengan hubungan dalam sesebuah keluarga. Mesej tersebut cuba disampaikan oleh Zuil Ariffin di dalam filem terbarunya, Tombiruo Penunggu Rimba yang bakal ditayangkan pada Oktober 2017.

Filem pertama adaptasi karya Ramlee Awang Murshid (RAM) yang merupakan antara penulis karya thriller terhebat Malaysia ini mengisahkan penunggu rimba yang menjadi legenda di hutan keningau. Dia bukanlah hantu tetapi wira tidak berwajah manusia yang berselindung di sebalik topeng bagi menyembunyikan kemelut dan kesepiannya.

Insiden hutan – rumah tempat tinggalnya di ceroboh untuk dibangunkan projek empangan sehingga mengorbankan bapanya Pondoluo menyemarakkan dendam dalam hati pemuda itu yang nekad memburu mereka yang bertanggungjawab.

Zul Ariffin menjadi teraju utama untuk filem ini bergandingan bersama pelakon terkenal nabila Huda.

Menurut Zul,  filem Tombirou ini sesuai untuk ditonton seisi keluarga memandangkan ia membawa mesej dan nilai kekeluargaan yang tinggi.

Bak kata pepatah, air yang dicincang takkan putus, begitu juga dengan hubungan dalam sesebuah keluarga. Tombiruo adalah sebuah filem yang sarat dengan aksi, elemen kekeluargaan serta memaparkan flora dan fauna yang terdapat di Malaysia yang jarang dipaparkan di dalam filem tempatan. Pada saya ia bagus untuk tontonan seisi keluarga kerana memaparkan banyak elemen kekeluargaan. Bagaimana bergaduh atau terpisah sekali pun, namun bak kata pepatah air yang di cincang takkan putus.

“Keakraban dan pertalian darah  selain nilai kekeluargaan yang ditampilkan boleh dijadikan contoh terbaik untuk semua. Jadi, sangat sesuai jika ibu bapa membawa anak-anak untuk menonton cerita ini.

Zul dalam pada itu mengakui, dek kerana mahu menjayakan karakter Ejim atau nama lainnya Tombiruo, Zul Ariffin  juga sanggup mengubah rutin pemakanan dan penjagaan badan demi mendapatkan tubuh yang ideal.

“Sebelum memulakan penggambaran, berat badan saya 92 kilogram (kg). Kemudian pihak produksi ada minta saya turunkan sedikit badan kerana kalau ikut logik pun, mana ada lelaki yang duduk dalam hutan ada badan yang begitu kekar. Jadi, saya kurangkan makan kepada sekali sehari dan banyakkan pengambilan makanan berkhasiat. Hasilnya saya hilang hampir 12kg berat badan.

Tambahnya lagi, dia turut mengalami kecederaan ligamen pada hari ketiga penggambaran.

“Mungkin kerana diet ‘keras’ yang diamalkan, ‘muscle joint’ saya kering sehingga menyebabkan kecederaan pada ligamen. Saya terpaksa berehat selama dua minggu di hospital dan beberapa babak terpaksa digantikan dengan pelakon gantian.

Selain Zul dan Nabila Huda,  Tombiruo: Penunggu Rimba turut membariskan pelakon hebat seperti Datuk M Nasir, Faizal Hussien, Farid Kamil,  Hasnul Rahmat dan Dynaz Mokhtar serta akan menemui penonton di pawagam bermula 12 Oktober depan.


“Selamat Lahirkan Baby Gaming & Its A Girl.” Yana Kongsi Berita Selamat Melahirkan Anak Kedua!

Pelakon Yana Samsudin selamat melahirkan anak keduanya di sebuah pusat perubatan swasta di Batu Pahat, Johor pada minggu lalu. Bayi perempuan itu dilahirkan pada 7 November lepas.

“Dah bersalin beberapa hari lepas, cuma kongsikan hari ini. Yana akan berpantang di kampungnya di Johor,” katanya ringkas.

Terdahulu, Fadzil turut berkongsi berita gembira tersebut menerusi satu hantaran di Instagram miliknya.

Dalam perkongsian tersebut, suami Yana memuat naik gambar mereka sekeluarga. Yana dilihat mendukung bayi perempuannya yang masih belum dikongsikan wajahnya lagi.

Sementara itu, Yana dalam satu hantaran di Instagram miliknya juga turut memaklumkan dirinya akan berehat daripada dunia permainan video.
Assalam korang… alhamdulillah ABC dah selamat lahirkan baby gaming 🤣 & its a girl….👧🏻

Thanks semua yang sudi doakan yana & baby selamat dilahirkan…semuanya telah dipermudahkan..

Thanks juga buat Dr Norliza Pakar Gynae KPJ Batu Pahat & all the team.. servis yang baik dan selesa buat kami sekeluarga… bersalin di sini siap dapat hadiah carseat & gubahan bunga buah buahan 😀 utk Merdeka hingga Dec hujung tahun.

Alhamdulillah sekali lagi yana doakan buat ibu ibu yang masih menanti untuk pregnant baby pertama & seterusnya dipermudahkan oleh Allah SWT…

Yana akan bercuti lebih kurang 2bulan dari event, shooting & game streaming, #EnKetuaRumah @fadzilzahari & @aisymateen akan teruskan stream🎮, support la dia, dia pun kelakar jugak sebenarnya huhu.” Tulis Yana di kapsyennya

Fadzil dan Yana mendirikan rumah tangga pada 13 Februari 2015. Hasil perkongsian hidup, mereka dikurniakan cahaya mata sulung, Aisy Mateen yang kini berusia empat tahun.


Suka Tanam Bunga, Tapi Kalau Kawasan Laman Terhad Boleh Cuba Buat Pasu Tinggi Ni!

Hobi bercucuk tanam bagi kita yang tinggal diikawasan perumahan apartment, mahupun teres lot tengah pasti berhadapan dengan masalah ruang tanah yang teehad.

Melalui perkongsian ini diharapkan dapat atasi masalah tersebut.

jom semak !

“Saya pun dah cuba buat bende viral ni…. mula2 buat tinggi 2 kaki (kelabu) , pastu 3 kaki (putih) … pasni nak buat lagi tinggi. Bila buat gini – En Somi dah tak boleh nak kata “nak tanam mana lagi tu yanggg oiii ?? Hihihih… sbb tempat dah banya”

“Sy gune PVC yg besar sekali kt kedai hardware tu ….. tinggi 4 kaki & 5 kaki … klau nk tinggi lagi pun boleh. Semoga makin cantik & kemas kebun bunge & kebun sayur kite.”-

bahan-bahan :

PVC kelabu – RM 3.60 per kaki.
PVC putih – RM 4.00 per kaki.

Sy buat 4 kaki tinggi.

Buat garisan lurus pakai pensel. Pakai tape pengukur tu sebagai pembaris pun boleh.

Gergaji ikut garisan melintang yg di lukis tadi. Jarak antara kelopak sy buat antara 10cm ke 15 cm (bergantung juga kepada jenis bunge / sayur yg nk di tanam).

Setelah siap di gergaji….. ni rupenyer dari dalam (abaikan meow sy tu). Nampak kan anggaran jarak dan selang seli antara kelopak.

Guna api sederhana utk panas & lembutkan PVC. Lebihkan api kat bahagian atas kelopak ye. sebab bahagian atas ni yg banyak nak di bentuk.

Sementara PVC masih panas – tekan “kelopak atas” dengan towel lembab. Bentukkan. Kalau PVC tu terhangit takpe…. perkara biasa.

Ini ukuran kelopak 8cm.

Bahagian dlm pvc (bawah sekali), sy masukkan batu2 utk pengaliran air. Pastu baru sy masukkan tanah. Semasa masukkan tanah pastikan TEKAN setiap satu lubang supaya tak kosong. Sesetengah org akan simen PVC ke dlm pasu… tapi sy tak reti pakai simen.si tekan2 pakai tanah & batu je supaya tegak.


‘Mencegah Lebih Baik Dari Mengubati’. Ibu Ini Kongsi Alternatif Yang Wajib Ada Di Rumah Bagi Cegah Influenza!

Mencegah lebih baik dari mengubati. Virus Influenza  yang kian menular dikalangan masyarakat kini menimbulkan kebimbangan dikalangan ibu bapa. Malah, ada anak-anak yang ditahan diwad akibat virus tersebut.

Justeru, elakkan daripada berada di tempat terbuka serta yang mempunyai ramai orang. Berikut beberapa panduan buat ibu bapa dalam mengelakkan anak-anak dari virus tersebut.

Disebabkan vaksin influenza dah kehabisan stok dan dijangka 2,3bulan lagi baru ada..🤕🤕 maka…si ibu terpaksa mencari altenatif lain..langkah ini hanya mencegah selebihnya kita berserah..kerana setiap penyakit datangnya dari Allah dan kesembuhannya jugak datang dari Allah..kita sebagai manusia hanya perlu ikhtiar apa yang kita rasa baik..

~kami bagi anak makan scott’s emulsion vita untuk bantu kekalkan fungsi ketahanan badan..kami beli dengan harga rm15 dekat watson sebab diaorg tengah buat promosi..

~sebelum pergi sekolah sapu instant hand sanitizer ni kat tangan anak untuk bantu bunuh kuman..

~spray dettol pada pekakas beg sekolah,kasut sekolah,buku sekolah,alat tulis dan seangkatan denganya untuk membunuh virus dan bakteria..

~pakai facemask sewaktu di sekolah..penggunaan facemask kat sekolah guru2 kena main peranan penting..tahu la budak ni diaorang bukan selesa..sekolah perlu mewajibkan penggunaan facemask..

~anak balik sekolah terus mandikan..aku pilih guna dettol untuk membunuh bakteria yang melekat pada anggota badan selama di sekolah..

~pakaian sekolah anak baju,seluar,tudung,skaf,singlet,seluar dalam,tali leher,stokin terus basuh untuk elak bakteria atau virus yang melekat pada pakaian..

~meletakkan hirisan bawang merah dipersekitaran rumah sebab dapat menjaga kesihatan tubuh kerana mampu menyerap virus. (ini tak sure betul atau x sebab ada baca artikel kata tak betol tapi balun p jela 😅😅)

cara ini bukan bererti anak kita sudah selamat ya..hanya pencegahan..selagi cara ini tidak memudaratkan anak tak salah kita mencuba..🤗🤗 moga anak2 kita terlindung daripada sebarang penyakit..aamiin..


Tak Perlu Bandingkan Isteri Kita Dengan Orang Lain, Jangan Jadikan Rumah Tangga Syurga Yang Dibenci

Dalam sesebuah rumah tangga, suami atau isteri sama-sama memainkan peranan. Biarpun sudah punya anak-anak tidak bermakna cinta dan kasih sayang terus dibiarkan sepi, sebaliknya suami harus memandang lebih hebat penuh rasa cinta pada isteri.

SYURGA YANG DIBENCI

1- Semaknya lahai. Masuk je pagar dah bersepah mainan dari ruang tamu hingga ke dapur. Dengan anak comot tak mandi bagai.

2- Semaknya lahai. Harap le juga bini tunggu depan pintu wangi-wangi. Rupanya sampai rumah bini ntah di mana-mana dengan baju kelawar dan bedak sejuk. Bau susu basi lagi.

3- Semaknya lahai. Nak cium dahi bini pun bau bawang la, belacan la, minyak masak tanpa GST. Kot nak bermekap, langsung tiada!

4- Semaknya lahai. Kekadang bini bukan sampai rumah lagi pun. Ntah di atas jalan mana sangkut jammed balik keja. Balik rumah hanya ada kerusi dan meja.

5- Semaknya lahai. Dulu bini bersize kerengga sekarang bersaiz lori Alam Flora pula. Nak bawak ke majlis pejabat pun rasa malu la pula.

6- Semaknya lahai. Asal balik je dengar bini membebel itu ini. Dengan jeritan anak bergaduh bagai. Mengalahkan kereta api tak cukup arang. Punyalah bingit!

7- Semaknya lahai. Ipar duai mengadu bini saya tidak sempurna dan tidak baik juga. Kata ibu saya, isteri tak pandai masak, tak reti bergaul dan tidak sempurna.

Malah banyak lagi ke”semak”kan yang kita rasa sebagai suami. Kita rasa tersalah memilih isteri. Kita rasa kita adalah suami yang paling malang di dunia.

Isteri kawan terlihat cantik, manis dan comel sentiasa. Tapi isteri kita? Nak tengok muka pun hati tak senang. Aduh! Sungguh malang!

Ya.. Sebagai arjuna perkasa kita tidaklah update di FB atau Insta tentang kekecewaan kita. Kita juga tidaklah menangis call mak di kampung untuk bercerita. Namun di dalam jiwa, kekecewaan kita meronta-ronta dan akhirnya bertukar menjadi barah yang memakan diri.

Maka duhai arjuna mulia, perlahan-lahan kita mula jadi pendiam, kita bagi silenced treatment pada anak isteri, kita semakin kurang senyuman, kita mula lepak di mamak tengok bola. Malah yang semakin hardcore, kita mula angkat tangan kaki kepada isteri. Tersalah kari terlebih masin, pinggan mula dibaling ke dinding.

Namun… Jom kita menilai sejenak…

Duhai arjuna sang suami yang dihormati… Pada saat akad dilafaz maka segala dosa pahala wanita diserahkan dari bapa kepada suami tercinta. Ironinya setiap inci jasad, jiwa, hidup dan mati seorang wanita dipersembahkan sepenuhnya kepada anda aduhai suami mulia.

Sang isteri tinggalkan ibu, tinggalkan ayah, tinggalkan keluarga dan tinggalkan keseronokan hidup sebagai si gadis muda. Penyerahan yang dipenuhi kepasrahan dengan harapan beroleh bahagia.

Duhai arjuna, sesekali pandanglah wajah isteri. Tenunglah setiap garis-garis airmata di pipi. Seperti mana anda tidak bahagia, begitulah juga wanita.

Sebab itulah sang isteri membebel itu ini. Wanita mahu didengar. Terkadang marahnya memuncak dan emosinya celaru. Peluklah isteri berbau bawang anda itu. Kasihanilah dia…

Benar.. Dulu dia bersaiz kerengga, secantik secretary di office anda, sewangi Mira Filzah dan selincah Neelofa. Namun, tanggungjawab keluarga didulukan dia.

Dulu wang gajinya untuk perfume Estee Lauder, kasut Bonia, make up Loreal dan handbag Gucci. Namun kini wang gajinya untuk kos sara hidup bersama anda. Maka anda masih tertanya-tanya kenapa isteri tidak sewangi zaman bercinta?

Jika di zaman gadis dia punya kawan. Di hujung minggu dia ke spa bermandi susu dan minum coffee di cafe. Kini di hujung minggu dia bersama anda mengendong anak-anak. Manalah lagi bajet pembelian baju cantik selain set kelawar yang dipakai dia?

Duhai arjuna mulia, bila isteri bercerita sahutlah dia dengan cinta. Janganlah menjeling hatta bergurau untuk berpoligami dengan Neelofa. Biarpun sang isteri tersenyum, hakikatnya dia terluka. Jiwanya jadi takut dan risau. Manalah tahu kalau-kalau suami sekacak bangla dirampas sesiapa?

Duhai arjuna mulia, sejenak usaplah tangan isteri. Lihatlah tangan yang pernah gebu kini bercalar dengan minyak panas akibat berusaha menyediakan makanan buat keluarga.

Ya, wanita bergelar isteri mengorbankan keseronokan di zaman remaja demi membina hidup bersama kita.

Tidak cukupkah lagi sembilan bulan sepuluh hari wanita ini mengendong zat zuriat suami yang paling dicintai? Malamnya berkeluh kesah tidak mampu lena akibat tendangan bayi?

Tidak cukupkah lagi wanita berkali-kali mati demi melahirkan zuriat yang paling istimewa. Tanyalah secretary secantik Neelofa, sanggupkah dia mati untuk anda?

Usahlah bandingkan isteri dengan kejelitaan Che Ta. Che Ta bermandi susu sedangkan isteri bermandikan airmata!

Tidak cukupkah lagi wanita menyusukan anak hingga dua tahun? Segala bentuk badan mula mengendur dan segala kecantikan mula pudar.

Badan mula penat dan mulut mula berbunyi. Jangankan make up, mahu disapu bedak sejuk ke muka juga sudah tidak punya daya?

Ingin juga dibayar bibik dari Jawa namun gaji kita pula tidak seberapa. Maka sang isteri yang penat gagahkan juga uruskan kerja di pejabat berserta hal ehwal keluarga seusai subuh pagi sehingga lewat senja.

Di manakah kita? Sedang menonton bola bersama rakan, bergelak ketawa dan bergembira minum teh bersama secretary. Kita mungkin sedang membina badan di gym atau bermain golf di padang ketika isteri menggelupur kelelahan.

Sampainya hati kita mula rasakan dia tidak teristimewa seperti dulu. Terkadang mahu dihulur wang untuk dibeli barangan dapur pun kita marah bagaimana mahu ditaja peralatan make up pula?

Duhai arjuna mulia, kita bukan Tan Sri berharta. Kita juga boroi dan tidaklah sehensem mana. Bersyukurlah isteri kita sentiasa setia. Isteri kita sentiasa ada. Tidur kita tidak pun pernah keseorangan pula.

Adilkah kita membandingkan isteri kita dengan isteri kawan yang terlihat cantik sentiasa? Berapa banyak kos yang suami beliau habiskan supaya isterinya wangi dan cantik sentiasa?

Sedangkan kita? Mahu beli sabun jenama Lux pun masih berkira-kira syiling didalam kocek. Bila masa kita pernah hadiahkan set make up atau wangian berjenama buat isteri tercinta?

Pedulikan saja umpatan ipar duai hatta mentua jika ada. Biarpun satu dunia membenci isteri, suami yang setia sentiasa ada untuk menyinta. Baik atau tidak, isteri anda adalah ibu kepada anak-anak tercinta. Isteri juga punya hak yang perlu dijaga.

Jika salah, betulkan dia selayaknya. Jangan diabai, dibenci dan dikasari hatinya.

Duhai arjuna mulia, beritahu isteri betapa istimewanya dia dihati anda. Khabarkan betapa anda cintai dia minimum sepuluh kali sehari.

Ciumlah dahi isteri setiap pagi, tanda dia sepenuh hati kita dicintai. Bermaafanlah setiap kali sebelum tidur bermimpi Neelopa jelita.

Dengan kuasa cinta anda duhai arjuna mulia, sang isteri akan menjadi luar biasa jelita, luar biasa bahagia dan luar biasa gembira!

Yakinlah, jika sentiasa saling memperbaiki diri, rumahtangga tidak lagi akan menjadi SYURGA YANG DIBENCI.


Resipi Daging Goreng Ala Thai. Sedap, Banyak Rencah & Lebih ‘Rasa’ Dalam Setiap Gigitan. Memang Padu!

Kecur liur lihat resipi ni kan, bagi keluarga yang suka menu berasaskan daging bolehlah cuba resipi Daging Goreng Thai Style ni buat berbuka.

Bagi anda yang gemarkan resipi yang berempah, ini sesuai dicuba kerana banyak rencah dan lebih ‘rasa’ dalam setiap gigitan.

DAGING GORENG THAI STYLE

Bahan-bahan:

-800gm daging

-5 sb biji ketumbar (kisar / ditumbuk)

-4 ulas bawang putih (tumbuk / hiris halus)

-1 sb lada hitam (dikisar/ditumbuk)

-2 sb sos tiram 2 sudu besar

– Garam secukup rasa

– Mentega

Bahan-bahan untuk sos:

-Serbuk cili Thai

– Gula kabung atau somtam (jika tiada pakai 2sb gula putih)

– 2 sudu beras (goreng / disangai / di kisar halus)

– 2 sb air limau nipis

– 3 sb air asam jawa

– Kicap sotong / sos ikan

– 3 ulas bawang merah (hiris nipis)

– Daun ketumbar dan daun bawang

Cara buat :

1) Gaul daging dengan semua bahan kecuali mentega dan bawang putih. Perap selama 30 minit atau 2 jam. (Ada juga yang perap sekejap)

2) Panaskan mentega hingga cair, tumis bawang putih, kemudian masukkan daging perapan. Kacau hingga sebati.

3) Bila air dah kering, ia akan bersatu dengan rempah, kacau sebati. Agak-agak bila dah masak, perlahankan api seketika.

4) Campurkan bahan-bahan sos tadi ke dalam daging dan kacau rata. Bila dah sebati, bolehlah angkat.

Selamat mencuba!

Resepi Original – @Azahari Abdullah @Selongkaq Dapuq Chef -Abang ‘ E


Kongsi Video Ultrasound Baby Dengan Peminat, Mona Allen Buat Teka-Teki Jantina Bayinya

Pelakon jelita Mona Allen yang kini hamil anak pertama berkongsi video semasa menjalani pemeriksaan antenatal bulanan di hospital dalam channel YouTubenya.

Kandungan isteri kepada pelakon dan pengarah Pekin Ibrahim ini sudah memasuki usia enam bulan. Penantian selama empat tahun pasangan selebriti ini berakhir apabila Allah makbulkan doa mereka untuk memiliki cahaya mata.

Teruja menjalani pemeriksaan ultrasound anak sulungnya, pemilik nama Munna Hafiraneza Allen ini berkongsi kegembiraan tersebut bersama pengikutnya.

Dalam video tersebut kelihatan wajah bayi secara 3D dalam ujian imbasan dengan aksi tangannya menutup muka.

Bagaimanapun Mona tidak mendedahkan jantina anak dalam kandungannya sebaliknya membuat teka teki pada tajuk video yang dimuat naik dalam channel YouTubenya.

“Baby sihat alhamdulillah. Nampak aktif je. Tapi suka tutup muka,” kata Mona selepas selesai pemerikaan bulanannya.

Menjengah ke ruangan komen, rata-rata peminat mendoakan agar segala urusan dan perjalanan kehamilan dan kelahiran pelakon drama Monalisa ini dipermudahkan.

Malahan ada juga yang membuat tekaan jantina anak dalam kandungan Mona berdasarkan perbualannya dengan Pekin dalam video tersebut.

Kebanyakan mereka meneka Mona dan Pekin bakal menimang anak lelaki kerana Pekin ada menyebut tentang kereta, muay thai, karate apabila memberi komen tentang aksi tangan anaknya semasa ujian imbasan tersebut.

Ada juga peminat yang memberitahu tidak kisah apa-apa pun jantina bayi yang bakal lahir asalkan ibu dan bayi dalam keadaan sihat sepanjang kehamilan.

Untuk rekod, Mona mendirikan rumah tangga dengan Pekin pada 7 Disember 2018.


Penduduk Terkejut Nampak Kereta Axia Jatuh Tebing Terjunam Ke Pesisir Pantai.

Berpantang maut sebelum ajal. Seorang doktor wanita melalui detik cemas apabila kereta Axia dipandunya terjatuh dari tebing setinggi lima meter sebelum terjunam ke pesisir Pantai Mengabang Telipot.

Situasi ini membuatkan penduduk yang tinggal di lokasi berdekatan terkejut dengan situasi yang menimpa mangsa.

Menurut rakan mangsa, Mohd. Azwan Jusoh, 38,, kereta yang dipandu mangsa dipercayai hilang kawalan selepas melalui selekoh tajam.

Kejadian yang berlaku pada jam 4 pagi, mengakibatkan kereta mangsa remuk teruk.

“Saya dihubungi suami mangsa memohon pertolongan saya membantu isterinya yang mengalami kemalangan pada pukul 4.50 pagi.

“Sewaktu tiba di lokasi kejadian, hati saya berdebar apabila lokasi kemalangan dikerumuni ramai anggota polis dan Angkatan Pertahanan Awam Malaysia serta penduduk kampung,” katanya ketika ditemui di lokasi kejadian di sini hari ini.

Dalam pada itu, mangsa dikatakan tidak mengalami kecederaan, mengalami trauma hingga ditenangkan kakaknya sebelum dibawa pulang ke rumah.


“Saya Memilih Untuk Tidak Berada Dalam Kehidupan Silam.” Natasha Hudson Selamat Bernikah, Sahabat Lama Jadi Pilihan

Pelakon dan usahawan Natasha Hudson kini sah bergelar isteri kepada Muhammad Harits Jasmin atau lebih dikenali dengan nama Jay Jasmin.

Pasangan ini sah diijabkabulkan pada satu majlis nikah serba ringkas mematuhi prosedur operasi standard (SOP) dengan dihadiri 10 orang keluarga terdekat.

Dalam majlis tersebut,pelakon filem Chermin itu menerima mas kahwin RM300 selain bertukar dulang hantaran.

Pasangan ini kemudiannya diraikan dalam majlis santai di kediaman ibu Jay juga di Bangi.

Pemilik nama penuh, Natasha Liana Hudson itu juga mendedahkan dia tidak meminta wang hantaran.

“Dia kenalan lama saya. Kami pun tak nak bercinta lama. Keluarga sudah saling mengenali. Kami putuskan untuk mempercepatkan perkara baik ini.

“Satu perkara biarpun saya pernah melalui fasa hidup berumah tangga sebelum ini, dia sangat memahami. Saya pun memilih untuk tidak berada dalam kehidupan silam.

“Moga ikatan ini akan menuju ke satu pengakhiran yang baik. Insya-Allah,” katanya.

Kata Natasha, dia dan suami berkongsi minat yang sama dalam aktiviti bersukan dan lasak.

“Hujung tahun lalu, saya ke Pulau Langkawi kerana menguruskan urusan pembukaan pusat memanah. Suami pula mengendalikan perniagaan luncur ombak di sana.

“Akhirnya kami jadi rakan perniagaan dalam usaha menjadikan pulau pelancongan di Kedah itu sebagai tarikan. Kini, kami jadi teman sehidup semati pula.

“Insya-Allah selepas ini, sekitar minggu depan … kami akan pulang ke sana. Saya juga akan terus menetap di sana. Cuma anak saya tak ikut kerana bersekolah di ibu kota,” katanya yang masih berulang-alik ke KL untuk urusan kerja dan anak.

Mengenai perancangan berbulan madu, kakak kepada Tania Hudson ini menjelaskan dia dan suami belum memikirkannya.

“Lagipun nak masuk bulan puasa tak lama lagi. Tengoklah nanti mungkin lepas raya.

“Saya pun nak kena pastikan urusan perniagaan menerusi pusat memanah di Langkawi terus berkembang,” katanya yang turut merancang untuk mengadakan majlis resepsi di Sungai Petani selepas Syawal nanti.

Mengenai cahaya mata, baik suami dan Natasha hanya berserah.

Natasha sebelum ini pernah berkahwin dan dikurniakan tiga cahaya mata.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Lelaki Yang Pasang Niat Nak Kahwin Tu, Ubah Dulu Tabiat Ni. Salah Satunya, Jangan Anggap Kerja Rumah Tu Kerja Isteri Jer. Suami Pun Kena Tahu

Dua orang insan berbeza karekter dan minat, hidup bersama di bawah satu bumbung di bawah ikatan bernama pernikahan. Pastinya bukan mudah tetapi itu tak mustahil, andai kedua-duanya saling memahami antara satu sama lain.

Namun adakalanya karekter atau tabiat ketika di zaman bujang terbawa-bawa sehingga ke alam perkahwinan. Itulah yang menyebabkan berlakunya ketidakpuasan hati yang akhirnya membawa konflik dalam rumah tangga.

Justeru, sebelum berkahwin, baik lelaki mahupun wanita kena ubah sikap. Tidak lagi boleh menganggap diri bujang.

Lelaki, kalau ada niat nak kawin, maka ubah dulu tabiat-tabiat ini…

1. Solat.

Kalau sekarang ni tak solat atau solat ikut kerajinan, maka mulai hari ini, jangan pernah tggal solat dan sentiasalah solat diawal waktu…tapi kalau kita masih sama, masih bawak perangai solat ikut rajin atau tak solat langsung di dalam rumah tangga yang akan didirikan, maka rumahtangga tu takkan dapat bertahan lama…sebab imamnya boleh meninggalkan Allah, apatah lagi manusia.

2. Kerja.

Bila nak kahwin, pastikan anda dah ada keje yang stabil, yang mana anda selesa disitu dan bakal berkhidmat disitu utk satu tempoh yang tertentu…nak bela anak orang, nak jaga anak org, keje tak boleh ikut suka, tak boleh keje sekejap, berenti, pastu menganggur sehingga dapat keje yang sesuai, yang ikut cita rasa anda sendiri…tak boleh macam tu sebab kita ada anak bini untuk ditanggung dan disara dengan hasil gaji yang kita dapat setiap bulan…jadi, pastikan anda mempunyai keje yang stabil dan pendapatan bulanan yang tetap dahulu.

3. Perangai bujang.

Perangai bujang ni banyak klu nak disenaraikan…merempit, melepak, keluar rumah ikut suka, balik umah ikut suka dan sebagainya…maka kita perlu ubah semua ni, perlu ubah gaya hidup kita tu dengan bawak motor berhati2, kurangkan keluar melepak, keluar umah pd masa2 yang sesuai dan balik umah sebelum tengah malam…didik diri untuk selesa dengan amalan macam tu supaya bila kita dah berkahwin, kita tak cenderung untuk buat perangai2 masa kita bujang dulu…

4. Belajar mengemas.

Jangan terus letak dalam minda yang keje rumah adalah keje isteri shaja…kita sebagai lelaki juga perlu tahu untuk buat keje2 umah…perlu tahu cara menyapu smpah, mop lantai, kemas rumah, sidai baju, lipat baju dan sebagainya supaya bila kita dah berkahwin, kita masih boleh teruskan apa yang kita dh biasa buat, dah selalu buat tu…percayalah, ianya akan mengurangkan bebanan isteri sebanyak 50% dan lelaki nampak macho jika tahu untuk buat keje2 rumah.

5. Berhenti jadi buaya darat, jaga pergaulan.

Sekarang, sebelum kawin, mungkin kita mempunyai ramai kawan perempuan…semua kita keep in touch, berhubung berjumpa dan keluar dgn mereka atas nama “kawan”…tapi bila dah berkahwin, kita dah tak boleh keluar dengan perempuan walaupun dia itu seorang KAWAN SAHAJA sebab kita dah beristeri, dan tiada keperluan untuk kita ada kawan perempuan yang kita masih rapat lagi…kawan perempuan selepas berkahwin hanyalah si isteri seorang sahaja…anda dah perlu menjarakkan diri atau kurangkan berhubung saat anda bakal menjadi suami kepada seseorang.

Perkahwinan merupakan ikatan yang suci, yang menghalalkan hubungan antara seorang lelaki dan seorang perempuan…Perkahwinan bukan sekadar untuk memuaskan nafsu semata2. Tapi ianya merupakan 1 tanggungjawab dan 1 amanah untuk kita pikul, galas dan laksanakan sebagai seorang lelaki, suami, imam, pemimpin dan pembimbing.

Kepada seorang perempuan yang diciptakan dari rusuk kiri kita yang bengkok, untuk diluruskan dalam kita menuju ke jalan yang diredhai Allah s.w.t…

Maka, ubah tabiat2 yang dinyatakan jika kita ada niat untuk mendirikan rumah tangga… ?


Resdung, Kanak-kanak Pun Boleh Alami. Mak-mak Kena Tahu, Baru Senang Rawat Dari Awal!

Siapa sangka rupanya resdung ini boleh juga dialami oleh anak-anak kita yang masih kecil, sebelum ini tentu ada yang menganggap resdung hanya terjadi pada orang dewasa sahaja. Namun tanggapan ini tidak benar rupanya.

Ini sebagaimana perkongsian daripada Dr Ezairy M Sallih, Pakar Bedah Telinga, Hidung & Tekak menjelaskan lanjut tentgang resdung dikalangan kanak-kanak.

Jadi kita sebagai ibu ayah kenalah tahu terlebih dahulu tanda-tanda yang menunjukkan anak-anak kita ada mempunyai masalah tersebut atau tidak. Jadi bolehlah rawatan awal diberikan daripada terus menjadi serius.

Jadi nak tahu lanjut, jom baca perkongsian Dr Ezairy ini. Semoga bermanfaat.

Alahan Resdung Pada Kanak-kanak

Ada orang bertanya saya, macam mana nak tahu anak-anak kita ni ada masalah alahan resdung?

Ha, masalah ni wajib diketahui oleh kita sebagai ibu bapa. Sebab kalau tak tahu, makanya susah lah untuk kita merawat penyakit anak kita ni.

❗ Kerap bersin-bersin pada waktu pagi, kadang tu hidung rasa tersumbat, boleh juga berlaku waktu cuaca sejuk atau malam

❗ Mengadu gatal pada hidung, mata, muka dan telinga

❗ Setiap kali ambil makanan seafood, terdedah kepada habuk, atau ambil sesetengah jenis makanan terus gatal-gatal dan datang gejala resdung. Tak semua akan ada alami alahan kepada punca allergen yang sama, setiap pesakit berbeza. Kenalpasti punca alahan anda

❗Gatal dan tak selesa pada tekak, rasa macam ada lendir di belakang hidung dan tekak.
Semua gejala di atas perlu dikenalpasti. Mungkin tak semua simptom anak anda ada, tetapi jika ada salah satu gejala tersebut, bawalah berjumpa doktor. Mereka sebenarnya boleh dibantu.

Oh ya, rawatan resdung ni bukan sahaja tentang dos dan jenis ubat, tetapi juga meliputi cara panggunaan ubat, teknik, konsistensi, kerjasama pesakit, faktor persekitaran dan banyak lagi.

Sumber : [su_button url=”https://www.facebook.com/DrEzairyM.Sallih/posts/468437851311831″ style=”bubbles” background=”#3fc6b5″ size=”2″]Dr Ezairy M.Sallih[/su_button]
Pakar Bedah Telinga, Hidung & Tekak


“Dunia Ni Kan Bahaya.”  Video Perbualan Erma Fatima Dengan Anak Buat Netizen Kagum

Hati ibu mana yang tidak bangga jika anak yang ditatang bagaikan minyak yang penuh apabila meningkat dewasa menjadi seorang anak solehah. Malah dengan pembelajaran di sekolah dan didikan keluarga mampu membuatkan anak menjadi seorang yang berfikiran kritis.

Sebagaimana perbualan Nurain, anak Erma Fatima yang berbual mengenai duniawi akhir zaman, cetus rasa kekaguman netizen. Mana mungkin, remaja seusianya berfikiran jauh begitu. Hanya asuhan dan persekitaran Islamik boleh menjurus anak memberi buah fikiran sebegitu.

Jom lihat perbualan Erma dan anaknya. Walaupun biasa-biasa aje, tetapi cukup deep untuk menjelaskan bahawa anak remaja Erma ini jelas dalam kehidupannya sebagai seorang muslim. Semoga menjadi anak yang solehah ye!

Pengarah dan pelakon Erma Fatima mempunyai lima anak angkat iaitu Syamil Ikhwan, 26, Ahmar Arir, 24, Ahmad Aifin, 22, Citra, 17, dan Nurain, 13.

Para peminat yang melihat video ini, melahirkan rasa kagum sikap anak Erma bertabiah. Deep sungguh!

Moga menjadi anak solehah

Penyejuk hati

Sumber: Instagram ermafatima


“Nah Gaji Untuk Hari Ni..”-Bawa Anak Belajar Erti Susah Cari Duit, Perkongsian Ayah Ni Ramai Terharu!

Yang bulat tidak datang bergolek, yang pipih tidak datang melayang. Begitulah peribahasa Melayu ada menyebut berkaitan rezeki perlu diusahakan dan tidak datang dengan sendirinya.

Inilah yang dikongsikan oleh seorang bapa di Facebook  ini, memaparkan bagaimana dia memberi pendedahan kepada anak lelaki sulungnya betapa sukarnya mencari rezeki.

Tidak hanya dengan kata-kata, malah dibawa untuk merasai sendiri agar bila besar kelak dapat menggalas tanggungjawab yang besar untuk meneruskan apa yang diusahakan selama ini.

“Terima kasih teman ayah kerja. Nah gaji utk hari ni! Ingat Long hidup tak semudah yg disangka, org lebih gemar bercerita buruk dari kebaikan. Ayah cakap ni sbb bila ayah sudah tiada semua ni awak punya. Tanggungjawab awak besar. Jadi lelaki jangan suka duduk rumah.”

Kredit: Jai

Baca artikel menarik lain di sini:


2 Anak Masuk Wad Serentak, Kesan Bila Suami Perokok Tegar! Ibu Ni Ceritakan Sebagai Pengajaran.

Perkongsian wanita ini yang mengalami sendiri situasi dimana dua orang anaknya sakit dan  terpaksa mendapat rawatan kecemasan di hospital  gara-gara tabiat suaminya yang suka merokok, wajar dijadikan pengajaran.

Ikuti perkongsian ini, semoga ianya dapat memberi kesedaran buat en suami yang masih merokok agar dapat berhenti merokok demi menjaga kesihatan anak-anak, keluarga dan dirinya juga.

Sebelum ni aku selalu share budak yang kena jangkitan kuman paru-paru. Sekali kena dekat anak sendiri yaAllah tak tahu  nak cakap macam mana bukan sorang tau dua sekali kena.

Paling sedih ada yang cakap aku ni tak alert jaga anak-anak sebab pergi kerja cuci homestay bawak anak-anak sebab tu anak kena jangkitan kuman. Aku ni sebagai ibu tak akan la nak tengok anak sendiri sakit. Time jadi macam ni semua nampak buruk aku as ibu dah tu kalau aku kerja tak  kan nak tinggal anak kat orang. Anak susu badan lagi memang tak boleh tinggal. Cuma kadang-kadang ada la tinggal si kakak dengan mama dia.

For those yang tanya aku sebab apa. Anak demam batuk. Makin teruk melebihi 4 hari tak bawak anak pergi hospital. Dua kali okey aku bawak anak pergi hospital mintak doktor cek anak. Doktor cakap anak ok tak dak apa. Masa hari kelima, makin terok aku bawak pergi emergency terus baru depa kalut nak x-ray then baru nampak kuman dekat paru-paru tu.

Masa anak dalam wad tu aku tanya doktor, apa punca anak saya jadi macam ni doktor .Doktor cakap punca kahak terlalu banyak sebab tu kena jangkitan kuman.

Then doktor ada tanya dalam family u ada orang merokok tak. Aku terus cakap haa ayah dia (perokok tegar) tapi ayah dia selalu smoke kat luar rumah. Doktor tanya ada tak lepas husband u smoke dia terus peluk anak ke apa. Aku cakap ada la jugak doc. kadang pergi mana-mana husband smoke dia terus dukung anak ni. Doktor terus cakap sebenarnya tak  boleh mama,
even husband u merokok jauh ka, dekat dia still bahaya dekat anak-anak u. Asap rokok still bahaya dalam jarak 10 meter kalau husband u smoke di luar rumah pun masih besar kemungkinan asap rokok masuk dalam rumah.

Racun yang melekat kat baju kita tu dipanggil thirt hand smoker. Terhidu racun rokok bahayanya sama macam second hand smoker seperti perokok pasif. Mama tahu tak kalau husband u smoke asap rokok tu kena dekat baju husband u. Muka dia, kat rambut dia. so walaupun husband u tak smoke depan u and anak-anak, asap tu still lekat dekat badan dia. Bila balik sentuh anak, cium anak.

So secara tidak langsung asap rokok akan terkena dekat u and anak-anak. Effect merokok kepada secondary dan tertiary smoker sangat merbahaya.

So lepas ni mama make sure your husband kalau balik ja rumah mintak husband u mandi tukar baju semua baru boleh sentuh anak-abak ya and kalau boleh dalam masa sebulan ni jangan bawak anak u keluar. Biar anak u betul-betul sihat dulu.

See sebelum ni aku ada cakap dengan husband jangan smoke dalam rumah. Kadang-kadang dia curi-curi smoke dalam toilet. Kadang kat balcony rumah. Dah anak jadi macam ni dia slow-slow nak berhenti tapi dia cakap makan masa. Okey takpa tapi aku dah warning awal-awal nak hisap jugak rokok lepas balik tak reti mandi sila tidor luar. Lantak la orang nak kata aku isteri derhaka ka apa. Aku yang merasa penatnya macam mana jaga anak. Sampai tak tidoq tak  makan.

Now adik ngan kakak makin sihat belum pulih sepenuhnya lagi. Anak-anak ibu kena quarantine. Ibu harap sangat adik dengan kakak sihat macam sediakala.

Lastly untuk bapak yang ada anak kecik tu beringat la.  Mau gamak sangap sangat nak merokok keluar hisap jauh-jauh.  Lepastu jangan la terus serbu p kat anak. Sebab aku dah kena. so sama-sama kita beringat. Jangan sebab kita orang lain yang dapat bahana. Buat suamiku,mohon doa pada Allah agar dilembutkan hati awak supaya berhenti merokok. Hati kita Ni Allah yang pegang.sekeras mana pon.sekukuh mana pon akan luntur insyaAllah dengan izinya.


“Menjadi Sungguh Surprisenya.Malu Kejap Tengah Pantai.” Isteri-Isteri Hantar ‘Spiderman’  Surprise Ashraf Muslim. Sweet!

Kejutan yang sangat luar biasa. Di tengah-tengah panas didatangi oleh ‘spiderman’ dengan jambangan belon membuatkan pelakon dan pengacara, Ashraf Muslim terkejut bercampur malu.
Menurutnya, dia yang tengah menemani anak-anaknya bermain di tepi pantai terkejut dengan kehadiran spiderman tersebut.
Rupa-rupanya kedua-dua isterinya, Noor Dayana Lokman dan Wan Sakinah Ahmad Saburi bersepakat membuat kejutan bersempena ulang tahun hari kelahiran Ashraf Muslim.
Berkongsi momen manis tersebut di laman sosial Instagram (IG)nya, Ashraf berkata dia tidak menyangka kedua-dua isterinya merancang kejutan tersebut.

Ashraf turut menitipkan ucapan terima kasih buat Dayana dan Wan Sakinah kerana sentiasa bersamanya saat susah dan senang.
Pelakon Ada Apa Dengan Dosa itu turut mendoakan bidadari-bidadarinya itu diberikan syurga oleh Allah SWT.

“Terima kasih isteri-isteriku kerana sentiasa bersamaku dalam waktu susah dan senang. InsyaAllah syurgalah tempatmu wahai bidadari-bidadariku…Love both of you mama and ibu.

“Menjadi sungguh surprisenya…Malu kejap tengan-tengah pantai tu. Anyway thank you soo much!,” luahnya pada ruangan kapsyen.

Difahamkan, ketika menerima kejutan tersebut Ashraf dan keluarga sedang bercuti di sebuah pantai peranginan dalam negara.

Ashraf mendirikan rumah tangga bersama Noor Dayana Lokman, di Makkah pada 30 Ogos 2011, sebelum menikahi Wan Sakinah Ahmad Saburi, selaku isteri keduanya di selatan Thailand pada 7 Julai 2013.

Hasil perkongsian hidup dengan dua wanita itu, pelakon berkenaan dikurniakan tiga cahaya mata iaitu Sarah Ashraf, Anas Ashraf dan Adam Ashraf.


Sherry Al Hadad Kongsi Gambar Arwah Datuk Dan Ayah. Tapi Rakan Artis Sebak.

Siapa yang tak kena dengan pengacara, Sherry Al Hadad yang dikenali ramai dan bersahaja apabila mengacarakan sesebuah rancangan sama ada secara Live atau rakaman.

Baru-baru ini beliau telah berkongsi gambar arwah datuknya, Syed Ali Al Hadad dan arwah ayahnya, Syed Abdullah Al Hadad di Instagramnya.

Melalui kapsyen yang  mengimbau kenangan bersama arwah datuk  dan bapanya Sheery telah menarik perhatian rakan artis.

Salam Jumaat semua.Arwah atok saya sebelah kiri, Syed Ali Al Hadad dan arwah abah saya sebelah kanan Syed Abdullah Al Hadad. Saya tak pernah jumpa arwah atok kerana dia meninggal dunia setahun selepas saya lahir. Arwah abah pula saya meninggal masa saya umur 9 tahun. Masa kecik dulu, saya lah peneman setia arwah abah. Orang akan tegur abah dan tanya “cucu ke Tuan Syed?” “Takklah anak bongsu”. Nama Sherry pun abah yang bagi sebab dapat dari lagu Modern Talking- Cerry cerry lady. btw abah, dont worry kalau anak abah ni tak kahwin lagi. Dia happy hidup ngan umi n adik beradik yang lain. Eh cucu abah pun dah ramai tau.Cicit pun dah ada. Agituewwww. I love u lah Abah. Semoga roh abah dan roh atok di tempatkan di kalangan orang orang yang beriman. Al Fatihah.

Dalam pada itu rakan artis turut berkongsi rasa dengan perkongsian pengacara Big Stage ini.

Sebak dengan perkongsian Sherry kehilangan ayah dan atuk namun mempunyai keluarga dan rakan yang sentiasa menyayanginya.


Dapat Gaji, Hujung Bulan Tak Cukup. Rupanya Salah Cara

Awal bulan semuanya seronok. Senyum pun sampai ke telinga! Cuba pertengahan atau hujung bulan, semuanya gelisah. Nak keluar ke kedai pun tak mahu. Duduk di rumah, selamat wang!

Sebenarnya jika gaji sedikit pun masih mampu untuk hidup selesa tanpa hutang. Cuma kena tahu cara menguruskan perbelanjaan harian dan komitmen bulanan dengan bijak.

Jika salah caranya memang tak cukup duit gaji setiap bulan. Banyak macam mana pun dapat, jika salah pengurusan memang ‘kelaut dalam’ tak mampu nak simpan wang sampai bila-bila!

Ikuti nasihat perunding kewangan, Azizul Azli Ahmad berkongsi cara betul untuk pengurusan kewangan yang betul, baru elak cepat habis!

LIMA TIP KENA AMAL

1. Perlu ada sumber gaji

Pendapatan tetap penting untuk kita kekal ada sumber pendapatan.

Namun kita hendaklah menambah dua jenis pendapatan ini juga

a. Pendapatan sampingan

b. Pendapatan pasif

2. Menabung

Apabila mendapat gaji, kita mestilah menanam impian untuk menabung.

Mulakan dengan jumlah 10 peratus daripada gaji.

Nak rasa diri lebih ‘seksi’, jika masih bujang, buat simpanan 30 peratus hingga 40 peratus daripada gaji.

3. Melabur

Membuat pelaburan selepas ada tabungan kecemasan enam bulan gaji.

Jangan melabur sebelum ada simpanan, nanti ‘lebur’.

4. Duit berkembang

Apabila melabur, pantau hasil pelaburan kita, jangan hanya percaya apa kata ejen semata-mata.

Biasanya ‘auta’ lebih besar daripada fakta.

5. Kekayaan bertambah

Pastikan duit kita ditukar jadi aset seperti membuat pembelian emas dan hartanah untuk masa depan.

Menurut Azizul, sekiranya berjaya lakukan cara ini, duit yang kita dapat daripada pendapatan bulanan akan kekal lama.

Malah ia tak akan habis begitu sahaja, maka, barulah ada hasil daripada gaji kita.


Terkini: Ramai Keliru Tak Perlu Tampal Stiker “Road Tax”  Menteri Pengangkutan Jawab 5 Soalan Popular!

Menurut Menteri Pengangkutan Anthony Loke selepas beliau pengumuman bahawa pelekat “road tax” tidak lagi diwajibkan untuk dipaparkan di cermin kenderaan ramai yang memberi beberapa persoalan kepadanya.

”Saya tahu ramai yang ada pelbagai persoalan. Saya akan memberikan pencerahan kepada soalan-soalan yang sering ditanya,” katanya menerusi FB rasminya.

5 SOALAN POPULAR YANG DITANYA.

1) Adakah wajib untuk download apps “MyJPJ”?

Tidak. Ia adalah salah satu opsyen sahaja untuk mendapat salinan digital untuk road tax dan lesen memandu.

2) Kalau tak dapat download apps MyJPJ sekarang dan tak dapat tunjuk digital road tax, adakah saya akan disaman?

Tidak. Pihak penguatkuasa boleh mengesahkan status road tax dan lesen melalui sistem dalam gadget penguatkuasaan.

3) Adakah road tax dan lesen memandu masih perlu dibayar selepas tempoh sah tamat?

Ya. Perlu dibayar. Hanya sticker tak perlu ditampal.

4) Kalau warga emas yang tak ada smart phone dan kawasan yang tak ada internet, macam mana?

Jangan bimbang, digital format bukan diwajibkan. Masih boleh dapatkan sticker road tax dan lesen fizikal dari JPJ sekiranya perlu.

5) Kalau kereta bukan dipandu oleh pemilik, macam mana tunjukkan digital road tax?

Senang sahaja, digital road tax boleh dicetak dalam kertas dan simpan dalam kereta. Namun, kalau tak dapat tunjuk bukti pun, bukan satu kesalahan…pihak penguatkuasa akan check butiran dalam gadget mereka.

6) Mengapa saya tak dapat login MyJPJ sejak pagi tadi?

Seperti mana-mana sistem yang baru, sudah tentu ramai orang ingin mendaftar pada masa yang sama. Trafik yang sangat tinggi.

Saya tahu ada banyak lagi persoalan oleh orang ramai. Kita akan cuba memberi penerangan yang sejelas-jelasnya.

Saya sedar dalam apa sahaja proses perubahan, ia akan mengambil masa untuk disesuaikan. Ada pihak yang tidak akan setuju dengan perubahan tersebut.

Saya menghormati semua pandangan dan cuba menguruskan perubahan sebaik mungkin

Saya bersama pasukan saya di MOT dan JPJ akan cuba memperbaiki sebarang kelemahan yang timbul dalam proses perubahan ini.

Sama-sama kita menuju ke arah yang lebih baik.

Terima kasih!

Sumber: FB Menteri Pengangkutan Anthony Loke


Mak Nubhan Masuk Butik Mewah Beli Beg Tangan, Bikin Ramai Terhibur Lihat Gelagat Dua Beranak Ni!

Setiap kali melihat video yang dikongsikan oleh Nubhan bersama ibunya yang dikenali sebagai Mak Jenny, tentu ada sahaja gelagat mereka yang mencuit hati.

Bahkan tidak dinafikan perkongsian gelagat ibunya yang bersahaja dan kelakar digemari ramai dan ada antara video yang dikongsikan  menjadi tranding di media sosial.

Umpamanya video baru-baru ini bilamana Nubhan membawa ibunya ke pusat membeli belah dan terlihat begitu bergaya dua beranak ini berjalan sambil berpimpin tangan.

“Reaction Mak Jenny bila tengok harga bag LV 🙊🙊🙊Tak pasal aku kena tempik! 😭”

Begitulah kapsyen posting video yang dikongsikan oleh Nubhan  dan mendapat hingga share 12 000 kali.

Di dalam video yang dikongsikan itu Mak Jenny diberi peluang untuk memilih sendiri beg tangan yang disukainya di salah sebuah butik ternama.

Selepas memilih, dilihat ada beberapa buah beg bersaiz kecil yang menjadi pilihan Mak Jenny  dan wanita tersebut membuat keputusan untuk memiliki semuanya apabila Nubhan berseloroh mengatakan harganya hanya beberapa puluh ringgit sahaja.

Apa yang buat menarik perhatian ramai malah ada yang tersenyum lebar adalah apabila melihat  reaksi spontan ibunya setelah mengetahui harga sebenar beg tangan tersebut. Daripada  wajah teruja  berubah menjadi serius.

Gelagat dua beranak ini telah menerima pelbagai komen dan rata-ratanya memuji sikap keakraban dua beranak ini. Walau pun terlihat Nubhan sedikit nakal suka menyakat namun dapat dilihat ianya cukup menghiburkan hati Mak Jenny.


Masuk Dapur Je Pinggan Pecah, Tapi Itu Rupanya Tak Patahkan Semangat Datin Eina Nak Masuk Dapur!

Datin Paduka Eina Azman sememangnya dikenali seorang yang gemar memasak. Minatnya yang suka berkongsi resipi di laman sosial menyebabkan warganet suka dengan content yang diberikan.

Dalam kesibukan Eina Azman yang juga merupakan pelakon dan usahawan, setiap hari siapa sangka Datin Paduka Eina Azman bukan sahaja menyediakan hidangan untuk anak kembarnya Arianna Aubrey dan Karl Kareef, 6  malah turut mempunyai jadual menu mingguan. Menurutnya cara ini dapat memastikan pengambilan makananan seimbang boleh diatur dengan lebih baik dan sempurna untuk anak-anaknya.

“ Macam Eina memang dah ada jadual mingguan untuk Eina sediakan bagi memenuhi selera anak-anak. Eina memang nak ajar anak-anak untuk ambil makanan yang seimbang, ada karbohidrat, protein, semua kena seimbang. Malah anak Eina petai pun makan. Sayu-sayur seperti krokol, sawi, kailan sebut sahaja sayur apa pun memang semua mereka makan. Sebab daripada kecil Eina dah ajar anak-anak kalau nak kulit cantik atau nak dalaman yang bagus kena amalkan pemakanan sihat ni daripada kecil,” jelasnya ketika ditemui di majlis Mi MAGGI® meraikan 51 tahun detik bersejarah bersama rakyat Malaysia menerusi kempen MAGGI® SAH Malaysia baru-baru ini.

Selain itu menurut Eina yang juga merupakan duta produk Maggi Cukup Rasa, memasak adalah merupakan minatnya sejak kecil. Namun ada kisahnya yang tersendiri di mana ketika zaman kanak-kanak kerap dimarahi setiap kali masuk dapur oleh nenek, ibu malah ayahnya sendiri.

“Eina masa kecil pun memang suka masuk dapur, tapi nenek , mummy, daddy akan bising.  Dia orang akan cakap, Ya Allah Eina kenapa Eina masuk dapur!

“ Nak tahu kenapa?

“ Sebab Eina seorang yang sangat clamsy.  Habis barang pecah, masuk dapur je pecah pinggan, pecah pecah gelas. Tapi sebab Eina suka makan, suka tengok orang masak Eina tebalkan muka walaupun kena marah tetap berkeras nak juga, nak juga.

“Akhir sekali buat pertama kali dalam hidup Eina dapat memasak pada usia 16 tahun. Itulah percubaan pertama Eina memasak, menu ayam masak lemak cili padi. Itulah menu pertama Eina dan tak sangka dapat pujian daripada keluarga.

“ Semua kata sedap dan mereka kata baguslah Eina ni ada air tangan. Sejak daripada itu lah Eina ‘kembang’ dan keterujaan untuk memasak semakin terasa. Balik daripada sekolah minta mummy keluarkan barang-barang masakan dan Eina akan memasak pelbagai menu,” ceritanya panjang lebar.

Menyentuh tenyang rahsia penjagaan kecantikan dirinya, isteri kepada Datuk Paduka Kaiser Gurmeet Harden akui ada pantang larangnya.

“Sebenarnya  kita kena rajin apa kita buat kena ada usaha. Sama juga untuk sihat atau kekal cantik. Macam Eina, Eina dah stop 3 atau 4 tahun daripada minum air manis . Kalau minum Teh Ice Limau contohnya minuman tersebut tanpa gula, ia kosong.

“Dan kalau Eina masak pun sudah dua tiga tahun lepas Eina hanya gunakan gula yang sihat dah tidak pakai white sugar. Jadi apa yang Eina boleh cut down, Eina cut down, sebab kena fikir untuk masa depan,” kongsinya mesra.

Kata pepatah Melayu, mana tumpahnya kuah jika tidak ke nasi. Begitulah juga bakat dan minat memasak Eina Azman turut diturunkan kepada anak perempuannya.

“Anak perempuan Eina minat memasak tidak dinafikan disebabkan dia sentiasa melihat Eina memasak. Bila shooting dekat luar, Eina akan buat video memasak banyak-banyak dan Eina akan simpan dekat draf.

“Jadi bila Eina shooting, Eina akan sentiasa ada video masakan untuk di share. So bila Eina buat video anak-anak akan tengok  terutamanya yang perempuan akan tanya, “Mummy tengah buat apa?” Dan Eina terangkan.

“Perlahan-lahan nampak anak-anak terminat ke arah itu jadi apa yang Eina boleh cakapkan Eina memang dah ajar mereka untuk memasak sejak kecil,” ceritanya lagi dengan mesra.


Kuasa Viral! Setelah Dua Hari Tular, Pasangan Warga Emas Kembali Ke Pangkuan Keluarga

Kuasa viral. Setelah tular mengenai kedaifan hidup, warga emas ini kembali ke pangkuan keluarga. Benarlah, hati siapa yang tidak sedih melihat kelibat seorang warga emas dijalanan seorang diri dibawah terik panas matahari. Diri yang uzur dimamah usia tetap gagah menempuh liku hidup demi perut yang perlu diisi. Mana mungkin, siapa yang melihatnya membiarkan berlalu begitu. Mujur ada yang sudi membantu memberi bantuan.

Sembang biasa bagaikan  ‘cucu’ dan ‘nenek’, akhirnya membuka cerita duka bila mana warga emas ini tinggal bersama suami yang uzur disebuah motel dengan serba kekurangan dengan sewa yang tertunggak. Tidak mahu menyusahkan anak yang juga serba kekurangan, nenek ini dan suami sanggup berdikari dengan kurdrat yang ada. Lebih sebak, pasangan warga emas ini tidak pernah menerima sebarang bantuan daripada pihak bertanggungjawab.

Lebih manis, setelah dua hari tular, perkongsian yang boleh dianggap sebagai khidmat masyarakat ini telah menarik perhatian ramai sehingga, anak warga emas ini telah membawanya pulang ke pangkuan keluarga untuk tinggal bersama.

Berikut perkongsian yang dipaparkan.

Tular dengan perkongsian sehingga 2.9K

“Assalamualaikum..sapa pernah nampak tok ni??sy jmpa tadi dekat pasar kg.berjaya dok tnggu teksi nak balik rumah dia.jadi sy pun pelawa nak hntaq dia balik rumah…masa dok otw hantaq sy pun dok bersembang la tnya macam2..dia kata dia pi minta sedekah kt kg berjaya naik teksi..teksi tu pun dia berhutang xbayaq tambang lagi.tgok2 dia dok kat motel kat shahab perdana..sewa rm700 sebulan.tu pun yg bulan lepas xbayaq lagi.nak cari rumah sewa pun dia xtau mcm mana dgn keadaan dia dgn suami dia macam tu….kira hat beda minta sdekah tu la utk nak bayaq sewa..dia dok dgn suami dia yg lumpuh xleh jalan..duit utk beli ubat suami dia lagi.ada sorang anak perempuan dok kat bukit besar tu pun susah jgak tok tu kata..bantuan kebajikan dari mana2 pihak pun dia x dapat..dok harap dekat duit dari minta sedekah..tujuan posting sy ni utk share kesusahan tok ni kot2 ada yang boleh tlg..kalau ada yg nak bagi bantuan or nak tgok keadaan tok tu boleh pi motel tu sendiri.btw tok tu kaki dia pun sakit..
P/s: tlg share post ni bnyak2 agar tok ni dapat bantuan dan smpai kepada pihak yg berkenaan.sy dah minta kebenaran dari tok tu utk viral kan keadaan dia..sapa2 yg nak pi tgok boleh pi kat motel dlm gambar.”

Khidmat masyarakat

Semoga nenek dan suaminya dapat menjalani kehidupan yang lebih baik dengan bantuan yang diterima bersama keluarganya. Mereka juga berhak untuk hidup bahagia meniti hari bersama orang tersayang!


Bila Orang Tua Mengadu Badan Berangin & Rasa Tak Selesa. Ni Petua Kita Kena Buat Untuk Mereka!

Sebagai anak kita tentu prihatin dengan kesihatan ibu dan ayah kita. Maklumlah orang tua ini, kesihatan mereka sering juga terganggu dek kerana faktor usia dan sebagainya. Biasanya antara yang sering diadukan tentang tahap kesihatan mereka adalah badan asyik rasa lenguh-lenguh dan terasa berangin satu badan. Kalau kita ada disisi ibu ayah ketika itu, bolehlah juga diurut mana termampu.

Namun tahukah anda, sebenarnya ada petua yang boleh melegakan lenguh-lenguh tubuh dan sekali gus meredakan angin dalam badan ini. Ini sebagaimana yang sering dilakukan oleh seorang anak bernama Fandy Mieyza kepada orang tuanya. Malah minuman jus yang sering dibuatnya itu juga elok untuk rendahkan kolestrol dalam badan dan sekali gus boleh juga jika diamalkan untuk tujuan menurunkan berat badan. Jadi jom semak apakah petuanya itu dan cara penyediaannya itu.

“Balik rumah mak sekejap tadi , sempat buatkan stok Jus Halia Bermadu untuk mak…Jus ni bagus , boleh keluarkan angin di dalam badan , boleh rendahkan paras kolesterol , turunkan berat badan dan lain2 lagi…”–Fandy Mieyza

JUS HALIA BERMADU

Bahan-bahan :
3 biji lemon
6 inci halia
3 cawan air
3 cawan madu

Langkah demi langkah :

Cara pengambilan :

Minum 1 sudu pagi dan 1 sudu malam sebelum tidur…

Ekstra Tip :
Kalau nak manis , tambah madu lagi.

sumber : Fandy Mieyza via MAHN


“Hari Ini Suasana Di Rumah Sunyi Sepi, Tanpa Gelak Tawa & Tangisan Kamu. Sungguh Ayah Rindu.” Sebaknya Baca Luahan Bapa Ini!

Anak anugerah terindah dalam kehidupan suami isteri. Kehadiran si kecil ini melengkapkan syurga kecil keluarga ini . Kerana itu, setiap pasangan yang berkahwin tidak sabar menantikan hadirnya si kecil dalam hidup mereka.

Ibarat menatang minyak yang penuh, demikian juga dalam membesarkan anak. Seboleh mungkin segala keperluan mahu disediakan. Terutama sekali apabila menyambut kehadiran anak buat pertama kalinya.

Anak yang dijaga dan dibesatrkan dengan oenuh kasih sayang, pelbagai impian dan harapan sudah tergambar di fikiran, namun ketentuan Tuhan tak siapa mampu menduga. Kisah memilukan ini dikongsikan oleh seorang ayah yang kehilangan anak kecilnya.

Pejam celik hari ni genap seminggu pemergian kamu..begitu cepat masa berlalu..Terlalu banyak kenangan ayah dengan kamu wahai Adam..Walaupun setahun setengah Allah pinjamkan..ayah bersyukur..walau perit untuk ayah menerima hakikat ini..terlalu perit.

Seminggu sebelum kamu pergi tinggalkan ayah & ibu.ayah pun tak tau kenapa terdetik hati nak lipat khemah yagn kamu selalu main..kamu nampak sangat ceria.selera makan kamu banyak..bila ayah tanya kamu sayang ayah tak .kamu cium ayah berkali2 sampai ibu gelak..sebab kamu cium pipi ayah tak berenti..masa kamu tengah makan dengan ibu.

“Bila nampak ayah balik dari kerja..kamu akan tepuk tangan bila ayah balik buka pintu..ikut ayah ke dapur, tinggalkan ibu sampai ibu bising sebab kamu  tak habiskan makanan yang ibu suap..kamu kacau ayah mkn..ayah tak lupa semua tu..setiap kali ayah pimpin kamu berjalan..kamu akan tengok ayah sambil gelak.

Ya Allah ayah memang tak boleh lupa sebab kamu memang sentiasa begitu..bila ayah solat dalam bilik kamu akan tolak pintu..duduk atas sejadah..ikut ayah sujud..sejuk hati ayah..masa ayah baring berehat pun kamu suka duduk atas perut ayah..baring atas ayah..selesa ayah peluk kamu..ibu kamu suka pakaikan kamu tudung..dia kata kamu comel.muka perempuan.sampai kakak kamu gelarkan kamu makcik bawang.

“Ayah masih ingat, kamu paling suka selongkar beg ayah..keluarkan pen..tabur duit ayah..tarik bulu kaki ayah..tapi ayah tak pernah marah..selalu ayah biarkan dulu sebab ayah tau kamu bahagia bila buat macam tu..cuma ayah sedikit terkilan sebab ayah tak pernah rakam & simpan memori-memori tu untuk ayah abadikan dalam hidup ayah..

“Tapi hari ni semua tu ayah dah tak rasa lagi. Bukan ayah nak menidakkan apa yang berlaku..ayah cuba untuk terima qada & qadar yang telah ditentukan oleh Allah sejak kamu lahir..cuma..ayah rindu..ayah belum puas bmain dengan kamu..geletek kamu sampai mengekek..pimpin kamu dari dapur ke ruang tamu macam biasa.

“Tanggal 12hb februari..kamu pergi tiba-tiba tinggalkan ayah & ibu..malam hari kejadian ayah tidurkan kamu..bagi kamu susu. Tak ada apa yang beza macam malam hari2 yang lainnya..tapi..waktu ibu kejutkan kamu bangun pagi, bibir kamu biru..badan kamu lemah longlai..kaku tak bergerak.

“Ayah & ibu cuak..ayah ambil kamu dari tangan ibu ayah rasa badan kamu hangat.tanpa buang masa ayah capai kunci kereta..ayah pecut semahunya pergi ke klinik bdekatan UIA sebab ayah tau kat situ ada ambulans & bantuan paling cepat untuk kamu..

“Masuk klinik UIA kamu diberi bantuan kecemasan..cpr..oksigen..kami ditenangkan oleh staf yang merawat kamu..15 minit mereka buat rawatan..jantung kamu tetap tak berdegup..mereka berlari masuk ambulans nak hantar kamu ke hospital Selayang sebab sana ada pakar..itu yang mereka kata pada ayah.

“Ibu temankan kamu dalam ambulans.ayah bawa kereta..ayah ikut belakang ambulans yang bergerak laju..sampai di hospital Selayng kamu diberikan bantuan kecemasan..masuk zon merah..ayah tak henti2 berdoa..ya Allah selamatkanlah anak kesayanganku ini dari sebarang musibah..permudahkan lah urusan dia.

“Lepas setengah jam doktor mencuba..kamu tak dapat diselamatkan..ayah sedih sangat..ayah angkat & cium kamu..wangi sangat ya Allah..sedangkan kamu belum sempat ibu mandikan..tapi ayah tak dapat cium lama…ayah keluar bilik..air mata ayah mengalir laju..ayah meraung dalam hati..ayah tak mampu nak tengok kamu..

“Setelah berbincang,ayah putuskan untuk buat post moterm terhadap kamu..ayah & ibu nak tau apa punca sebenar kamu tinggalkan kami tiba2..walaupun ayah tau itu semua adalah asbab kematian kamu..sekurang2nya tak ada menghantui seumur hidup ayah & ibu..selesai post moterm kita balik kampung..nenek kamu pakcik2 makcik2 kamu semua tunggu..atuk belum tau..sebab semua yang ada kat kampung takut nak bagitau atuk..atuk baru kena strok..kamu pulak cucu yang selalu dia sebut2.

“Sampai kat kampung suasana sunyi sepi..cuma kedengaran bunyi cengkerik sesekali..bila ayah letak kamu atas tempat pembaringan..nenek orang pertama cium kamu..nenek menangis..makcik kamu..pakcik kamu..semua tak dapat tahan..seorang demi seorang datang cium kamu..bacakan surah yassin sampai ke pagi..ibu kamu temankan kamu tidur..dia takde selera makan dari pagi..secubit pun dia tak makan sebab nak temankan kamu saat2 akhir sebelum kamu dikebumikan.

“Keesokan awal pagi lepas solat subuh..nenek kamu bagitau atuk..mohon bersabar dengan ujian Allah..nenek bawa atuk pergi depan kamu..atuk tanya..sapa ni..pastu nenek cakap ni Adam..masa tu air mata ayah gugur..hilang malu & ego ayah..atuk meraung..banyak kali dia sebut.Allahuakbar..Allahuakbar..nenek minta atuk istighfar banyak-banyak.

“Ayah sedih..sebab ayah tau kamu adalah cucu kesayangan dia..yang dia sebut hari2..sehari sebelum kamu pergi tinggalkan kami..ayah sempat video call atuk..nenek..terngiang2 telinga ayah..atuk tanya adam bila nak balik kampung..hari ni adam balik atuk..tapi adam balik dalam keadaan tak bernyawa..kaku.

“Alhamdulillah..walaupun ayah terkejut dgn pemergian kamu..ayah tetap bersyukur..Allah dah atur yang terbaik..ketika kamu pergi..ayah & ibu bercuti & ada dirumah..kamu pergi dalam dakapan kami..ayah ambil tanggungjawab bantu mandikan jenazah kamu..pakteh kamu bantu untuk mengimamkan solat jenazah kamu..segala urusan dipermudahkan oleh Allah..

“Terima kasih adam anak syurga..terima kasih Allah..kerana bagi peluang setahun setengah untuk aku & isteri menjaga amanah yang comel & tak ternilai harganya ni..bermain lah kamu di taman syurga bersama bidadari..terima kasih rakan2 & saudara2 yang tak putus mendoakan ketabahan & kesabaran buat aku serta keluarga..cuma aku berharap selagi hayat dikandung badan, Allah tidak meluputkan segala kenangan kita bersama..biarlah ia kekal sebagai memori yang paling kuat untuk aku teruskan hidup di muka bumi ini.

“Nama putera kesayanganku Muhammad Adam ini aku ambil sempena nama Nabi junjungan kita Nabi Muhammad saw & Nabi Adam as..ibu kamu tambah Haadif meanjadikan nama kamu Muhammad Adam Haadif..kamu berkongsi tarikh kematian dengan 3 tokoh islam..

Tarikh yang sama, dengan kemangkatan .
1) As-Syahid Hassan Al Banna
2) As-Syahid Tengku Mahmud Mahyidden
3) Al Marhum T.G. Nik Abdul Aziz Nik Mat iaitu 12 februari..

Ape yg ayah tulis ni tulus dari hati ayah..Hari ini..suasana dirumah sunyi sepi..tanpa gelak tawa kamu..tanpa tangisan kamu..sungguh ayah rindu..ketika menjaga kamu semasa ibu bekerja..ketika tidur ayah selawatkan kamu..ketika mandi bersama2 kamu..ketika bermain dgn kamu..kini ayah dah tak lihat & rasa semua tu..bermain lah kamu di syurga wahai putera kesayanganku..semoga pemergianmu menjadi 1 syafaat untuk membantu kedua ayah & ibumu satu hari nanti.

Muhammad Adam Haadif
31/7/17-12/2/19
Kasih Ibu Sampai Ke Syurga
Kasih Ayah Kekal Selamanya..
InsyaAllah..

Al-Fatihah..


“Ayah Susah Menangis Tapi Kali Ini Menitis Juga Air Mata”. Terharu Gara-Gara Anak Dan Menantu ‘Tong Tong ‘ Duit Beli Kereta Baru Untuknya.

Anda boleh jadi sebak malah menitiskan air mata sebaik selesai menonton video adik-beradik yang membelikan ayahnya, Samsudin Bin Zainuddin, 62 sebuah kereta Axia baru dan menghadiahkan kenderaan itu pada tarikh pilihanraya PRU14 yang lepas. Lagi-lagi bila dalam hujan lebat itu, ayah memandu sambil mengelap cermin depan yang dah mulai kabur.

Beruntung anak-anak ini kerana dapat berbakti kepada kedua orang tuanya, ibu, Nor Hayati Abd Talib, 55 dan ayah yang masih sihat itu. Inilah yang dikongsikan dalam facebook, Nor Haliza Samsudin Jrm. Katanya, mereka adik beradik tidak sampai hati tengok ayah bawa kereta lama. Aircond tak ada, banyak yang rosak dan tak selesa. Sedangkan anak-anak semua naik kereta yang selesa.”

Dari situlah, persepakatan dan perkongsian 8 orang anak dan 5 orang menantu ini menjayakan misi untuk membelikan ayah sebuah kereta.

“Mula-mula kami berangan saja. Rasa tak mampu. Bila ayah cerita kereta dia banyak rosak, kena tolak bila nak jalan, aircond dah tak ada, tingkap tak boleh tutup dan banyak lagi. Maka kami mula berbincang. Berkongsi adik beradik untuk bayar ansuran dan downpayment. Perancangan demi perancangan untuk membuat surprise pun dimulakan.

“Ada cabaran sebenarnya nak dapatkan kereta ini. Sebabnya kami nak sebelum pilihanraya. Nak bagi masa itu. Syukur sales advisor dari Perodua ( FB : Ridzuan Perodua ) dan Bank Muamalat bagi komitmen yang sangat-sangat baik. Memang diaorang bagi tepat pada masa seperti yang dijanjikan.”

Kereta Baru Buat Ayah

Dan akhirnya pada 9 Mei 2018, sempena Hari Mengundi dapat juga kami semua berkumpul untuk serahkan kereta pada ibu dan ayah.

“Bukan kereta mewah kami dapat belikan, hanya kereta kecil ikhlas dari jiwa kami yang besar untuk ibu ayah tersayang.”

“Maaflah ibu ayah, banyak sangat kami terpaksa ‘menipu’ untuk buat surprise untuk ibu ayah. Biar satu dunia membenci, kami tetap disisi. Ayat ayah semalam, “Ayah tengah mandi pun terasa nak nangis, tersenyum sendiri.” Ujar Nor Haliza lagi.

Kata Nor Haliza, ayahnya ini seorang peneroka. Manakala ibunya suri rumah yang membesarkan 8 orang anak. Di kawasan kediamannya, dekat Felda Nitar 1, Mersing Johor, ayahnya itu terkenal sebagai peniaga aiskrim kon

“Ibu kadang-kadang meniaga laksa, mi rebus. kuih-kuih untuk di jaja. Kitaorang bayar yuran sekolah biasanya hasil kutipan duit raya atau hasil jualan laksa/mi rebus.”

Masjid Jadi Tempat Pertama Ayah Bawa Kereta Baru

“Mahalnya air mata insan bernama ayah. Orang yang paling susah nak tunjuk dia sedih, dia susah, dia gembira. Tak pernah kami tengok ayah menitiskan air mata.

“Tapi sempena semalam 9 Mei 2018 bersamaan Hari Undi, kami dapat buat ayah menangis.” Inilah pula kata-kata Hafiz N Noi Page, salah seorang anak Samsudin.

“Terima kasih menjaga kami. Sesungguhnya jasa kalian tak ternilai. Betapa sedihnya bila tengok ayah menangis. Kami sayang ayah. Tempat pertama ayah bawa kereta tu di masjid bersama anak-anak dan menantu. Semoga Allah memberkati keluarga kami.”


Umur 40an Aim Nak Badan Langsing. Pakar Dietitian Ni Kongsi Caranya Perlu Praktik!

Biasa kita dengar rungutan, bila umur sudah meningkat memang susah untuk turunkan berat badan. Katanya puaslah kawal makan namun bila timbang masih tidak dapat berat badan ideal. Lantaran itu betul ke bila sudah berumur itu bermakna memang susah untuk turunkan berat badan?

Menjawab persoalan ini, Puan Nurfarah Hanani Amir Hamzah, pegawai dietetik berkongsi info dan faktanya untuk anda lebih faham apa yang perlu dilakukan untuk mendapatkan berat badan ideal walau usia telah mencapai 40 tahun ke atas.
Ini dikupas secara detail bersama Keluarga di dalam segmen video Medic Keluarga dan semoga bermanfaat.

Ekstra Usaha
Saya tidak mahu menjanjikan bulan dan bintang, tapi memang betul bila usia kita semakin meningkat, badan kita lebih mudah untuk menyimpan lemak. Bahkan kita pun boleh lihat komposisi tubuh antara yang berumur 20an, 30an, 40an sudah berbeza, lemak lagi banyak, tulang kita pun merosot sidikit dan efeknya metabolisma rendah jadi itulah cabarannya. Perlu ektra usaha untuk kurus. Pemakanan seimbang penting dan senaman sangat penting.
Berat ideal juga berbeza mengikut usia, di mana jika umur bawah 60 tahun BMI adalah 18.5-22, tapi umur 60an mesti target BM adalah 22 ke atas. Perbezaan ini akan jadikan pengambilan pemakanan pun ada beza juga.

Pilih Aktiviti

Disarankan lihat faktor risiko dalam pemilihan senaman yang boleh amal berterusan, biasanya saya cadangkan berjalan sahaja berbanding jogging, berkebun pun boleh juga. Sebab bila berumur untuk melakukan senaman yang berat , bimbang tidak sesuai dengan kesihatan tubuh badan, maklumlah bila sudah berumur mulalah terasa lutut sakit dan sebagainya.

Pun begitu perlu difahamkan, surirumah yang sibuk menjaga anak, membasuh baju atau kerja rumah itu tidak boleh dianggap aktiviti aktif untuk dapat efek badan kurus. Ini sebabnya badan sudah terbiasa. Kita perlu tambah aktiviti, contoh jika suka berkebun jadi itulah aktiviti senaman bagi wanita tersebut. Kalau tak ada aktiviti lain, boleh sahaja pergi gim, tapi dapatkan khidmat pakar.

Pilih Tinggi Nutrisi
Pemakanan yang sesuai boleh high nutrision, seimbang, start sekarang jangan tunggu 40 tahun. Lebihkan minum susu untuk jaga tulang. Sehari 2 gelas sehari, pagi petang, atau pagi malam. Orang dewasa disarankan ambil yang low fat atau high kalsium.

Manakala pengambilan suplimen tidak jadi wajib, namun jika ada masalah penghadaman jadi perlu ambil suplimen (makanan tambahan) tapi selagi boleh makan lebih baik daripada sayur-sayuran dan buah-buahannya. Namun ada orang lebih percaya suplimen, terlalu bergantung dan hingga tidak lagi mengambil makanan yang original.
Cari supplement yang disahkan KKM, percaya lebal yang diyakini, dan saya tidak galakkan jenis jus-jus sebab kita sendiri tidak tahu berapa kandungan vitaminC di dalamnya. Jadi ia adalah makanan sahaja. Supliment itu adalah yang mengandungi vitamin, mineral, folid acid, omega.

Selain itu jika konsep sneck sihat malam boleh diambil jika lapar, disarankan Cuma ambil 1 gelas susu, 3 sudu out atau 1 keping roti Sebab lepas tu kita tidur, agak rugi sebab sudah bersenam tetapi kita tambah lemak lagi.

Ibu adalah penjaga rumah, jika membudayakan makanan sihat satu famili akan sihat. Jadi seorang ibu perlu ada kesedaran, start awal untuk sediakan makanan sihat. Pertama kurangkan penggunaan garam, kurangkan sedikit demi sedikit lama kelamaan toleransi kita pada garam semakin kurang dan seterus dapat membantu keluarga makan makanan sihat.

Untuk anda yang ingin mendengar lebih banyak info yang dikongsikan bolehlah menonton video ini.


Bertuahnya Badan, Gerai Tepi Jalan, Agong, Permaisuri Singgah Minum Air Kelapa.

Bertuahnya badan! Siapa sangka gerai tepi jalan pun  Agong, Permaisuri boleh singgah minum air kelapa.

Sifat merendah diri dan mesra dengan rakyat sudah sebati dalam diri baginda berdua sentiasa menjadi inspirasi rakyat Malaysia.

Semalam seorang remaja tidak menyangka bertemu Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah dan Raja Permaisuri Agong, Tunku Hajah Azizah Aminah Maimunah Iskandariah ketika berniaga air kelapa berhampiran Istana Abdulaziz di Kuantan, Pahang.

Muhammad Aqmal Fiqrie Azrin, 16, dari Chenderawasih berkata, pada mulanya, dia hanya melihat kenderaan yang dinaiki baginda berdua serta kenderaan lain membuat pusingan U.

Namun tidak sangka kenderaan itu berhenti dan Raja Permaisuri Agong menurunkan cermin tingkap kenderaan bertanyakan air tebu.

“Saya cakap air tebu tidak ada hari ini (semalam) sebelum baginda berdua turun dan membeli air kelapa muda serta jeli kelapa.

“Ketika itu, secara tiba-tiba perasaan gementar datang tetapi saya dapat menjawab pertanyaan baginda berdua yang bertanyakan umur dan sekolah.

Katanya lagi, kebiasaannya kenderaan yang dinaiki baginda melalui jalan ini, namun kali ini baginda singgah sehingga membuatkan dirinya gementar.

“Namun, saya teruja kerana dapat bertemu baginda berdua yang cukup ramah,” kata anak sulung daripada tiga beradik.

Muhammad Aqmal Fiqrie Azrin berkata, pengalaman bertemu baginda berdua akan dikenang sampai bila-bila.

Menerusi Instagram Istana Negara memaklumkan bahawa baginda berdua dalam keberangkatan pulang ke Istana Abdulaziz dari lawatan kerja ke Ladang Yayasan Pahang di Gambang, Pahang.


Doktor Ini Kongsi Tip Elak Masalah Nyanyuk Dan Pelupa. Kena Tahu Ni.

Apabila dah berusia, kadang kala datang pelupa sehingga boleh mengganggu hidup. Namun, dengan cara hidup yang betul, boleh elak. Ada tip yang boleh ikut.

Ikuti perkongsian oleh Dr Zubaidi Hj Ahmad

TIPS MENGELAKKAN DIRI DARI MENDAPAT MASALAH NYANYUK DAN PELUPA DI WAKTU TUA

Walaupun setakat ini masih tiada lagi rawatan untuk merawat masalah nyanyuk dan pelupa (Dimentia), namun para saintis yang telah mengenal pasti beberapa faktor yang boleh melindungi diri kita dari mengalami masalah ini.

Lakukan perkara-perkara ini terutama bagi mereka yang sudah ada masalah kesihatan, masalah ingatan dan ada sejarah keluarga yang ada masalah mental. Antara perkara itu ialah :

.
1. SENAMAN DAN AKTIVITI FIZIKAL

Senaman dapat mencegah diri mendapat penyakit jantung, diabetes, tekanan darah tinggi, kanser kolon, kanser payudara, dan masalah berkaitan kesihatan mental seperti sukar untuk tidur (insomnia), anxiety, dan kemurungan (depression). Dalam jangka panjang ia dapat mengelakkan diri dari penyakit nyanyuk dan pelupa (dementia).

Malah dalam beberapa kajian menunjukkan dengan melakukan senaman atau aktiviti fizikal yang ringan secara istiqamah dapat membantu memulihkan masalah ingatan yang lemah bagi mereka yang telah pun mengalami masalah ingatan.

Lakukan aktiviti berjalan kaki dan senaman ringan seperti Senaman Melayu Tua sudah mencukupi bagi mereka yang telah berusia dan mempunyai masalah kesihatan. Senaman amat penting bagi mereka yang mempunyai risiko mengalami penyakit Alzheimer’s ketika waktu tua kerana mempunyai genetik APOE4 gene variant.

.
2. MEDITERRANEAN DIET

Sebagai orang yang tinggal di nusantara, agar sukar untuk kita mengamalkan Diet Mediterranean. Namun kita masih boleh mengamalkannya dengan mengambil ciri-ciri diet ini ke dalam pemakanan kita.
Antara yang mungkin kita boleh tambah dalam pemakanan kita yang menyerupai Diet Mediteranean adalah tambahkan pengambilan buah-buahan, sayur-sayuran, snek yang bersumberkan bijiran penuh (whole grains), kekacang (beans dan nuts) dan bijiran (seeds).

Selain itu tambahkan pengambilan minyak zaitun dan banyakkan makan ikan (berbanding daging merah), susu dan tenusu (seperti yogurt dan keju). Pemakanan sihat ini terbukti dapat mengelakkan penyakit jantung, dan merendahkan risiko mendapat penyakit kanser dan dementia.

.
3. TIDUR YANG BERKUALITI

Mendapat tidur yang berkualiti sangat diperlukan oleh tubuh. Dalam banyak kajian, tidur selama enam hingga lapan jam sangat penting untuk fungsi otak kerana proses pembelajaran dan mengingat dapat disimpan dalam otak semasa tidur.

.
4. LATIHAN MINDA

Banyak kajian mendapat mereka yang aktif melakukan latihan minda seperti membaca, menulis, melakukan permainan silang kata dan sudoku, dan yang melakukan perbincangan sihat sesama rakan dapat mengekalkan kekuatan minda dan ingatan apabila semakin berusia. Saya melakukan aktiviti membaca dan menghafal di awal pagi sebelum dan selepas solat Subuh.

.
5. HUBUNGAN SOSIAL

Hubungan sosial sesama keluarga dan rakan dapat memberikan kesan baik pada kesihatan kita apabila kita semakin berusia. Banyak kajian mendapati mereka yang mengalami kemurungan (depression) dan masalah mudah lupa biasanya adalah mereka yang rasa keseorangan.

Cari rakan-rakan yang memahami dan membantu. Ia akan merendahkan tekanan perasaan (stress) dan menggembirakan kita. Ini mengelakkan kita mengalami masalah mental.

Masalah nyanyuk dan pelupa adalah masalah yang semakin serius. Ramai mereka yang berusia seawal 40an mula mengalami masalah ini tanpa mereka sedari.

#HealthDrZubaidi


Walaupun Bela Kucing Kosnya Tinggi, Wanita Ni Sanggup. Asalkan Kebajikan Kucingnya Terjaga!

Jika ditanya tentang alasan seseorang memelihara kucing tentu ada kisah dan ceritanya. Begitu juga dengan wanita ini yang pada mulanya tidak terfikir untuk memelihara kucing tapi selepas berkahwin, minat dan cintanya pada haiwan berbulu ini terdorong kuat oleh suaminya.

Kini minat dan cintanya turut terarah pada Si Bulus ini. Bukan sahaja sekadar suka-suka malah sanggup peruntukkan wang gajinya untuk pastikan haiwan peliharaannya serba serbi mencukupi.

Ikuti perkongsiannya.

Gambar 5 minit pertama

Bawak 6 ekor balik kg, ibarat bawak baby 6 orang, macam-macam ragam. Sampai lia terbaring kat seat belakang sebab semua nak duduk atas riba.

Setelah 5 minit berlalu

Semua dah kelam kabut nak duduk kat driver. @unclenaim drive sambil riba anak-anaknya. Hehe.. Hakikatnya lia bukan peminat kucing, tetapi semuanya berubah setelah mendirikan rumah tangga, disebabkan pasangan yang terlampau sukakan kucing.

Kalau dulu, pantang bau tahi kucing abis sekampung kecoh, sekarang hari-hari kutip tahi kucing. Hari-hari juga borak dengan kucing sebab tak ada sesiapa kat rumah, kucing sebagai peneman borak.

Selain pengalaman manis yang dilalui oleh Nor Filianie bersama kucing-kucing kesayangannya itu.  Turut dikongsikan juga diakun fbnya tentang kos yang ditanggung untuk memelihara kucing bila ada yang sakit.

Ini perkongsiannya.

Sebabkan semua tak sihat dan kemurungan, terpaksalah bawa pergi vet.

Baby = demam + sakit telinga
Boboy = demam + sakit telinga + sakit mata
Bean= demam + kemurungan (jelly meninggal)

Terkejar-kejar sampai vet pukul 8:50 pm, pintu dah tutup. Dengan muka kesian minta juga buat rawatan. Sepatutnya klinik tutup pukul 9:00 pm. Tapi dia bagi masuk juga (doc sangkakan seekor, tapi turunkan 3 ekor).

Dalam hati, malam ini RM300 melayang kat vet ni, sebab biasanya vet mahal, selalu pergi kerajaan punya.Tapi bila tengok bil nak bayar RM150 lega serta merta, berpatutan sebab macam-macam ubat dia kasi.

Demi kucing kesayangan, terpaksa berhabis, Insyallah ada rezeki buat kucing-kucing ini. Dan pernah berkata, salah satu sebab nak kerja sebab maintenance kucing yang tinggi. Terpaksa cari duit untuk kebajikkan mereka terjamin.

Pengalaman setahun jagung bela kucing:

1. Makanan 16kg/ bulan (kucing dalam rumah RM300)
2. Makanan 16kg/ bulan (kucing luar rumah RM100)
3. Pasir 6pack/ bulan (RM100)
4. Suplimen (Shampoo, vitamin, ubat cacing RM60)
5. Ikan + ayam (RM100)

Itu anggaran kasar, belum masuk lagi sangkar dan kos perubatan. Pokai lah mak..Hampir RM700 sebulan? Biar betul. Baru hari ini kira-kira. Sebelum ini main beli saja. Patot laju poket kosong .

Bak kata suami, tuan kucing punya berjimat nak beli barang sendiri, kadang makan sendiri pon tak boleh lebih-lebih sebab nak beli makanan kucing. Cumanya saya percaya rezeki mereka sentiasa ada.

Saya baru belajar semua ini, kalau sebelum ini saya bukan penggemar kucing, setelah saya menyanyangi kucing, rezeki tidak pernah putus.

Ini semua perkongsiannya setahun yang lalu, dan hingga kini Nor Filianie masih terus memelihara kucing iaitu sebanyak 10 ekor kesemuanya dan empat daripadanya sedang bunting.

Ini bermakna akan bertambah lagi jumlah kucing peliharaannya. Diakui walaupun memerlukan banyak kos untuk menjaga kucing namun kepuasan dan keseronokkan membela kucing mengatasi segalanya.

Menurutnya lagi,  “bela kucing memang murah rezeki, seronok, kadang boleh borak macam sembang dengan keluarga sendiri, bahasakan diri macam ibu dengan kucing.”– Nor Fillianie

sumber : Nor Filianie Aziz


Nak Anak-Anak Jadi Seorang Yang Menyenangkan Hati, Ibu Bapa Patut Amalkan 7 Doa Ini.

Doa seorang ibu tiada hijabnya. Ia cukup mujarab dan sangat mudah untuk Allah makbulkan. Tidak ada syarat-syarat yang ditetapkan Allah kepada hambaNya, cukup sekadar ikhlas dan penuh berharap.

Bagi ibu bapa yang memiliki anak, pastinya mahu melihat mereka membesar dan menjadi insan berguna. Tidak hanya sekadar memenuhi keperluan material anak-anak, bab spiritual juga penting untuk anak-anak terutama dengan pengisian agama yang lengkap.

Justeru, alangkah cantiknya, jika ibu bapa sendiri mengamalkan doa-doa yang diambil daripada kalam Allah untuk dipraktikkan kepada anak-anak.

Jika sukar menghafal dalam bahasa Arab, cukup menghafal terjemahan doa tersebut dalam bahasa Melayu pun tidak mengapa.

Yang penting ikhlas dan berharap. Berikut doa yang boleh ibu bapa praktik kan:

1. Doa untuk melembutkan hati anak yang degil

Ibu bapa bolehlah amalkan membaca Surah Ash-Syura ayat 19

“ Allah Maha Lembut takdir-Nya (serta melimpah-limpah kebaikan dan belas kasihan-Nya) terhadap hamba-hamba-Nya; Ia memberi rezeki kepada sesiapa yang dikehendaki-Nya ( menurut peraturan yang telah ditetapkan), dan Dialah Yang Maha Kuat, lagi Maha Kuasa”.

Baca doa ini 19 kali pada air dan minta anak tersebut meminumnya. Insya-Allah perangai anak yang degil akan berubah kepada baik dengan izin Allah.

Boleh juga baca doa ini pada ubun-ubun anak itu ketika dia tidur.

2. Doa untuk anak lembut hati, pintar dan soleh

Ketika memasak, sentiasa basahkan lidah dan bacakan doa ayat 200 dari Surah Ali Imran yang bermaksud:

“Wahai orang yang beriman! Bersabarlah kamu dan kuatkanlah kesabaran kamu, dan bersedialah serta bertakwalah kepada Allah supaya kamu berjaya.”

Diikuti pula dengan memperbanyakkan zikir ‘Ya Hayyu,Ya Qayyum,Ya Latiff dan Ya Rahman’ berulang-ulang.

Atau baca Surah al-Fatihah, surah Taha ayat 1 sehingga 5, diikuti doa Nabi Daud sebanyak 3 kali. Doanya, ‘Ya Allah, lembutkanlah hati anakku(sebut namanya), seperti mana Engkau lembutkan Nabi Daud akan besi. (sebut namanya).”Kemudian hembuskan pada makanan dan minuman. Kalau anak masih menyusu,hembuskan pada susu.

3. Doa untuk menangani anak lasak dan nakal

Amalkan ayat 40 dari Surah Ibrahim yang bermaksud

“Wahai Tuhanku, jadikanlah aku orang yang mendirikan sembahyang, dan zuriat keturunanku. Wahai Tuhanku perkenankanlah doaku.”

Selepas solat lima waktu, amalkan doa dari Surah Al-Furqan ayat 74 yang bermaksud

“Dan juga mereka yang berdoa dengan berkata: Wahai Tuhan kami, berilah kami beroleh daripada isteri-isteri dan zuriat keturunan kami perkara-perkara yang menyukakan hati kami, dan jadikanlah kami imam ikutan bagi orang-orang yang bertakwa.”

4. Doa supaya anak rajin kerjakan solat

Ibu bapa bolehlah amalkan membaca Surah Ibrahim ayat 40-41.

“ Ya Allah Ya Tuhanku, jadikanlah aku dan anak-anak cucuku orang-orang yang tetap mendirikan solat. Ya Tuhan kami perkenankanlah doaku. Ya Tuhan kami beri ampunlah aku dan kedua ibu bapaku dan sekalian orang-orang mukmin pada hari terjadinya hisab(hari kiamat).

Doa ini seeloknya dibaca selepas solat, atau setiap kali teringatkan anak. Amalkan membaca doa ini InsyaAllah anak-anak akan utamakan solatnya.

5. Doa anak taat perintah Allah

Supaya anak taat perintah Allah boleh amalkan doa ini;

Surah Al-Baqarah ayat 128.

“Ya Allah Ya Tuhan kami, jadikanlah kami berdua orang yang tunduk patuh kepada Engkau dan (jadikanlah) di antara anak cucu kami orang yang tunduk patuh kepada Engkau dan tunjukkanlah kepada kami cara-cara dan tempat-tempat ibadah haji kami dan terimalah taubat kami ini. Sesungguhnya Engkaulah Yang Maha Penerima Taubat lagi Maha Penyayang.

Amalkan dan bacalah doa ini setiap kali selepas solat.

6. Doa agar anak dengar kata

Amalkan membaca Surah Al-Anbiya ayat 69.

“ Kami berfirman, Hai api menjadi dinginlah, dan menjadi keselamatan bagi Ibrahim.

Atau Al-Hasyar ayat 22-24

“ Dialah Allah yang tiada Tuhan selain Dia, yang mengetahui yang ghaib dan yang nyata, Dialah Yang Maha Pemurah lagi Maha Penyayang. Dialah Allah yang tiada Tuhan selain Dia, raja, Yang Maha Suci, Yang Maha Sejahtera, Yang Mengurniakan Keamanan, Yang Maha Memelihara, Yang Maha Perkasa, Yang Maha Kuasa, yang memiliki segala keagungan, Maha Suci Allah dari apa yang mereka persekutukan. Dialah Allah Yang Menciptakan, Yang Mengadakan, Yang Membentuk Rupa, yang mempunyai Hasmaul Husna, bertasbih kepadanya, apa yang ada di langit dan di bumi, dan Dialah Yang Maha Perkasa, lagi Maha Bijaksana.

7. Doa memohon rahmat dan keberkatan

Jika surah-surah di atas telah diamalkan, ibu bapa juga dituntut untuk meminta rahmat dan keberkatan dalam setiap yang dilakukan supaya hasilnya akan lebih baik. Bolehlah amalkan surah di bawah ini.

Surah Al-Imran ayat 8-9

“ Mereka berdoa, Ya Tuhan kami, janganlah Engkau jadikan hati kami condong kepada kesesatan, sesudah Engkau memberi pertunjuk kepada kami, dan kurniakanlah kepada kami, rahmat dari sisi Engkau, kerana sesungguhnya Engkaulah Maha Pemberi Kurnia. Ya Tuhan kami, sesungguhnya Engkau mengumpulkan manusia, untuk menerima pembalasan pada hari yang tak ada keraguan padanya. Sesungguhnya Allah tidak memungkiri janji.

7 hari lagi World #QuranHour.

Ayuh! Libatkan bersama ahli keluarga anda bagi meramaikan lagi dan seterusnya menjayakan world#QuranHour kali ini.


Unik Ayah Ini Tunjuk Kasih Sayang, Sanggup ‘Redah’ SPM Untuk Beri Semangat Pada Anak.

Setiap ibu bapa, memiliki cara tersendiri untuk membesarkan anak-anak mereka. Seorang ayah sanggup melakukan apa sahaja untuk memberikan yang terbaik kepada anaknya.

Siapa sangka, seorang ayah sanggup korbankan masa demi kejayaan akademik anaknya.
Sebagaimana laporan Harian Metro, Zulkifl Md Pungot sanggup menduduki semula Sijil Pelajaran Malaysia (SPM) 2021 bagi subjek Matematik dan Bahasa Inggeris.

Lebih menarik, sebenarnya ini bukan pengalaman pertamanya, dia pernah menduduki semula peperiksaan SPM bagi calon subjek Matematik sebanyak 22 kali sejak 2011. Manakala tahun 2016 dengan anak sulungnya

Dia juga pernah menjadi calon SPM bagi subjek Matematik pada 2016 dengan anak sulungnya, Puteri Nur Nabilah, 23, yang kini penuntut tahun akhir Ijazah Sarjana Muda Bioteknologi Makanan dekat Universiti Sains Islam Malaysia (USIM) di Nilai, Negeri Sembilan.

“Ini cara saya beri kekuatan kepada anak supaya dia berasa ada pesaing terdekat dan lebih bersemangat serta bersungguh-sungguh melakukan yang terbaik bagi mendapat keputusan cemerlang,” katanya ketika dihubungi Harian Metro.

Dalam pada itu,  Penolong Kanan Petang Sekolah Menengah Kebangsaan (SMK) Dato’ Abdul Rahman Andak (SDARA) ini turut meminta anaknya itu mengajak rakan lain yang lemah dalam subjek Matematik dan tidak mampu mengikuti kelas tuisyen luar untuk belajar bersama.

“Saya adakan kelas pada setiap malam Ahad, Isnin dan Selasa bermula jam 8.30 hingga 10 malam.

“Inisiatif itu bertujuan membantu anak dan rakannya menjelang peperiksaan serta pada masa sama ulang kaji untuk diri sendiri walaupun saya seorang guru Matematik.

“Bagi subjek Bahasa Inggeris pula, saya belajar di Youtube dengan menonton video berkaitan kemahiran bertutur, mendengar dan menulis di saluran itu,” katanya.

Di uji covid-19

Dalam pada itu, dia dan anaknya diuji dengan Covid-19 sebelum sempat menduduki peperiksaan subjek Bahasa Inggeris. Namun bersyukur setelah akhirnya dapat menduduki sesi kedua peperiksaan bagi subjek itu semalam.

“Sepatutnya, saya dan anak menduduki peperiksaan subjek Bahasa Inggeris kertas 1 dan 2 pada 3 Mac lalu.

“Ditakdirkan, saya positif Covid-19 pada 26 Februari lalu sementara anak serta isteri (Tentay Muhamad Sam, 45) pula menjadi kontak rapat sebelum mereka juga disahkan positif Covid-19 pada 1 Mac.

“Saya anggap apa yang berlaku sebagai ujian Allah dan bersyukur kerana sudah sembuh dan berpeluang menduduki peperiksaan sesi kedua semalam,” katanya.

Keluarga Talk: PUASA MENDIDIK JIWA KELUARGA SAKINAH

Bintang Kecil: APA ITU NUZUL QURAN

KELUARGA TALK: Nwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM). Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridz